EK iznela plan budžeta za 2022. godinu: Koliko novca ide kandidatima? - Biznis Telegraf.rs\n09/06/21 | 10:23 ≫ 10:28\nEK iznela plan budžeta za 2022. godinu: Koliko novca ide kandidatima?\nKada su u pitanju sektorska izdvajanja, predviđeno je 118, 4 milijarde evra bespovratnih sredstava podršku ekonomiji, a ona dolaze direktno iz fonda za oporavak\nEvropska komisija predložila je danas 167,8 milijardi evra za zajednički budžet EU za narednu godinu. Budžet će biti dopunjen sa oko 143,5 milijardi evra bespovratnih sredstava, u okviru fonda za opravak EU.\nSredstva predviđena za podršku zemljama kandidatima i potencijalnim kandidatima, u 2022. godini iznosiće 1,9 milijardi evra, navodi se u predlogu Komisije. Kažu da će se sredstva iz budžeta usmeriti na jačanje ekonomskog oporavka EU i njenih partnera i zaštitu i otvaranje novih radnih mesta.\nTakođe, prioritet će biti na zelenom i digitalnom razvoju.\n- Danas predlažemo još neviđen nivo finansijske podrške kako bismo ojačali oporavak Evrope od zdravstvene i ekonomske krize. Pomoći ćemo ljudima, kompanijama i regionima koji su najviše pogođeni pandemijom. Ulagaćemo u otpornost Evrope i njenu modernizaciju putem zelene i digitalne tranzicije. Vratiti Evropu na pravi put, ubrzati njen oporavak i učiniti je sposobnom za budućnost naši su glavni prioriteti - poručio je komesar za budžet EU, Johanes Han.\nKada su u pitanju sektorska izdvajanja, predviđeno je 118, 4 milijarde evra bespovratnih sredstava podršku ekonomiji, a ona dolaze direktno iz fonda za oporavak: 53 milijarde za poljoprivredu, 36,5 milijardi za regionalni razvoj, 14,8 milijardi za podršku partnerima i interesima EU širom sveta, 13,1 milijarda za inovacije i istraživanja, 2,1 milijardu za evropski svemirski program, 1,9 milijardi za zaštitu klime, a isto toliko za zaštitu granica i IPA 3 fond za 2022. godinu.\nDodatna izdvajanja odnose se na upravljanje migracijama (1,3 miljarde evra), odbranu i bezbednost (1,2) i oko milijardu evra za zaštitu zadravlja i EU mehanizam civilne zaštite. EU budžet za 2022. deo je višegodišnjeg zajedničkog budžeta EU za period 2021- 2027, koji iznosi 1.074 miljarde evra, odnosno deo je ukupnog paketa za opravak od 1.824 milijarde evra.\nDanas se usvaja najveći budžet u novijoj istoriji Beograda: Evo koliko vredi i šta je prioritetno\nEvropska komisija odobrila Fajzerovu vakcinu protiv korone za decu od 12 godina\nIz Svetske banke potvrdili prognozu rasta Srbije: Privreda napreduje 5% u 2021. godini\nMladi, zaljubljen par, smeši se sa fotografije, ona je trudna: Nakon samo 9 dana, oboje su bili mrtvi\nTeška saobraćajka kod Malog Mokrog Luga: Ima teško povređenih, saobraćaj u prekidu


EL - Bogdan i Bjelica 'pocepali' Armani, 'Kralj' matiran u Atini - Sportske.net\nEL - Bogdan i Bjelica 'pocepali' Armani, 'Kralj' matiran u Atini\nFenerbahče i Panatinaikos zabeležili ubedljive pobede pred svojom publikom u 11. kolu Top 16 faze najjačeg košarkaškog takmičenja na starom kontinentu. Brilijantne partije srpskih reprezentativaca...\nEkipa Željka Obradovića je opravdala ulogu favorita protiv Armanija, slavila rezultatom 98:77 i tako ostala na liderskoj poziciji tri kola pre kraja Top 16 faze.\nGosti iz Milana su odigrali odlično drugu četvrtinu, na poluvremenu su imali prednost od tri poena, ali je turski šampion sigurnom igrom u nastavku upisao devetu pobedu.\nBogdan Bogdanović je bio centralna figura utakmice, postigao je 25 poena (5/6 za dva, 3/6 za tri, 6/6 penali), za 32 minuta provedena na parketu. Indeks korisnosti bio mu je 32.\nNemanja Bjelica takođe fantastičan, ubacio je 13 poena, imao 9 skokova i 6 asistencija, ukupno 30 indeksnih poena. I on je proveo u igri 32 minuta kao Bogdanović, zanimljivo srpskom krilu je ovo bila jublilarna, 100. utakmica u Evroligi.\nOdličan kod Fenera je bio i Jan Veseli sa 14 poena i 9 skokova, dvocifreni broj poena imali su Riki Hikmen i Oguz Savaš, obojica po 10.\nNajbolji kod Armanija bili su Maršon Bruks (21 pts) i Alesandro Đentile (19 pts).\nU grupi 'E', Panatinaikos je ubedljivo slavio protiv Real Madrida u 'OAKA Areni', rezultat je bio 85:69, presudna je bila treća četvrina koju su puelni Duška Ivanovića dobili 10 razlike, Zeleni su ovim trijumfom, šestim u top 16 fazi, napravili veliki korak ka 1/4 finalu.\nNikos Papas je bio najbolji kod Atinajna sa 22 poena, sjajnu partiju pružio je DeMarkus Nelson koji je dodao 16, Džejms Gist je postigao 13, dobar je bio i Mavrokefalidis, malo mu je nedostajalo da ostvari dabl-dabl (8 pts, 9 sk).\nDžejsi Kerol je bio najefikasniji kod Reala sa 16 poena, Rudi Fernandez je dodao 12, Felipe Rejes i Serhio Ljulj po 11 poena.\n'Kraljevski klub' uprkos drugom porazu u top 16 fazi ostaje lider na tabeli grupe E, mada najljući rival Barselona, posle jučerašnjeg tjumfumfa u Beogradu protiv Crvene zvezdde Telekom, ima samo jednu pobedu manje.


U Novom Pazaru već deceniju pozitivan prirodni priraštaj stanovništva - Kazaljka\nNaslovna/Društvo/U Novom Pazaru već deceniju pozitivan prirodni priraštaj stanovništva\nBez obzira na pandemiju koronavirusa, u 2020. sklopljeno je 620 brakova, što je na istom nivou kao i godinu prije, a u novopazarsku matičnu knjigu upisano je 2.226 novorođenčad\nkazaljka Send an email 24.01.2021.\n“U Novom Pazaru je u matičnu knjigu rođenih tokom 2020. godine upisano 2.226 beba, pa se na osnovu toga možemo pohvaliti pozitivnim prirodnim priraštajem. Ono što je podatak koji hrabri, a zbog kojeg smo srećni je to da uprkos pandemiji koronavirusa nije opao broj parova koji su sklopili brak pred našim matičarima. U prethodnoj godini sklopljeno je 620 brakova, što je na istom nivou od 2019. godine”, rekla je za Anadolu Agency (AA) zamenica matičara u Gradskoj upravi Novi Pazar Minela Lekić\nU Republici Srbiji, u periodu januar-novembar 2020. godine, broj živorođenih je iznosio 56.587. U odnosu na isti period prethodne godine, kada je ukupan broj živorođenih iznosio 58.131, beleži se pad od 1.544 odnosno za 2,7 posto.\nBroj umrlih u Republici Srbiji u periodu januar-novembar 2020. godine iznosio je 97.633 i, u odnosu na isti period prethodne godine, kada je broj umrlih bio 92.160, beleži se rast od 5.473 ili za 5,9 posto.\nSrbija: Testovi za malu maturu “provaljeni”, ministar najavljuje smene\nHalilović: Pohlepa i građevine gutaju sve pred sobom


Savjet ministara sutra usvaja novu odluku o privremenom finansiranju institucija BiH\nSavjet ministara BiH usvojiće sutra odluku o privremenom finansiranju institucija BiH i međunarodnih obaveza za prvi kvartal 2022. godine, čime se stavlja tačka na spekulacije da bi više od 20.000 zaposlenih u zajedničkim institucijama već u januaru moglo ostati bez plata i naknada.\nPotvrdio je ovo za Srpskainfo predsjedavajući Savjeta ministara BiH, Zoran Tegeltija koji ističe da zaposleni u institucijama BiH ne treba da brinu jer će se ta tačka naći na dnevnom redu već sutra.\n– I ranije smo pojasnili da će srpski predstavnici u institucijama BiH učestvovati u donošenju samo onih odluka koje su u interesu građana. Kako ne bi doveli u pitanje primanja velikog broja zaposlenih odobrićemo odluku o privremenom finansiranju za naredni kvarta 2022. godine – istakao je Tegeltija.\nOn je izrazio nadu da će, za razliku od ove godine, u 2022. godini biti usvojen budžet BiH i da više neće biti potrebno donositi odluke o privremenom finansiranju.\nPodsjećamo, budžet institucija BiH i međunarodnih obaveza za 2021. godinu još nije usvojen, a s obzirom na to da je već kraj godine, neće biti ni usvojen.\nObaveze su tokom cijele ove godine izmirivane zahvaljujući odlukama o privremenom finansiranju, koje se donose kvartalno.\nSavjet ministara je krajem septembra, donio odluku o tromjesečnom privremenom finansiranju institucija BiH čime su se osigurale isplate iz budžeta do kraja ove godine, zbog čega je potrebno donijeti novu odluku kako bi se osiguralo finansiranje i u narednom periodu.\nTegeltija u razgovoru za Srpskainfo izražava žaljenje što budžet za 2021 godinu nije usvojen.\nOn podsjeća da je Savjet ministara u ovoj godini utvrdio dva nacrta budžeta institucija BiH za 2021 godinu. Jedan od tih nacrta je Predsjedništvo BiH vratilo na doradu, a drugi je još u parlamentarnoj proceduri.\n– Drugi nacrt smo uskladili sa instrukcijama iz Predsjedništva BiH i uputili u parlamentarnu proceduru gdje se i dalje nalazi. S obzirom na to da ne postoji ni realno vrijeme kada se može usvojiti taj budžet, niti postoji politička saglasnost, jasno je da budžet za 2021. godinu neće biti ni usvojen – kaže Tegeltija.\nOn ističe da svako neusvajanje budžeta predstavlja određene poteškoće. Budžet zajedničkih institucija se, kako navodi Tegeltija, u najvećoj mjeri odnosi na tekuće poslovanje i lična primanja zaposlenih.\nDodaje da se relativno mali dio sredstava izdvaja za kapitalna ulaganja i podrške kroz određene grantove i transfere nevladinom sektoru, sportskim, kulturnim i drugim institucijama.\n– Zbog ne usvajanja budžeta za 2021. godinu te institucije će ostati bez tih sredstava. Međutim, najviše mi je žao činjenice da zbog neusvajanja budžeta nećemo moći pomoći zdravstvenom sektoru ni u Srpskoj, ni u Federaciji BiH. Podsjetiću da smo u budžetu za 2021. godinu planirali izdvojiti gotovo 30 miliona KM za direktnu pomoć zdravstvenom sektoru, koji trpi ogromne troškove kao posljedica borbe protiv kovida – ističe Tegeltija.\nBudžet BiH se donosi na način da Ministarstvo finansija i trezora pripremi Nacrt i dostavlja Savjetu ministara BiH na utvrđivanje, nakon čega se upućuje Predsjedništvu BiH. Nakon što prođe Predsedništvo, kao ovlaštenog predlagača, budžet ide na izglasavanje u Parlamentarnu skupštinu BiH, gde je potrebna podrška oba doma. Zbog političkih blokada na nivou BiH, budžet za 2021. godinu nije uspeo da prođe parlamentarnu proceduru.\nNEWER POSTOtvorena izložba tekstilnih predmeta tradionalne kulture Hercegovine\nOLDER POSTRadnički preko Novog Beograda do Kupa Srbije


Početak/Zdravlje/Besplatni ultrazvučni pregledi za žene u Svetosavskom parku\nU organizaciji Gradske opštine Medijana i Udruženja „Žena uz ženu“ iz Beograda\nU organizaciji Gradske opštine Medijana i Udruženja „Žena uz ženu“ iz Beograda, 26. i 27. oktobra 2021. godine biće organizovani besplatni ultrazvučni pregledi žena.\n„Pokretni autobus opremljen ultrazvučnim aparatom i neophodnom opremom za kompletan dijagnostički pregled biće lociran pored bine u Svetosavskom parku, u vremenu od 12 do 18 sati. Preglede će pratiti stručni tim lekara, a preporučuju se ženama do 48 godina starosti“, saopštila je ova opština.\nU oktobru, mesecu borbe protiv raka dojke,Udruženje „Žena uz ženu“ ogranizuje projekat „Budi hrabra“ u 14 gradova u Srbiji. Najveća niška opština odazvala se njihovom pozivu i pružila podršku akciji od velike važnosti za zdravlje ženske populacije.\nGO Medijana Udruženje "Žena uz ženu" ultrazvučni pregled žena


U subotu LIX OPEN - Kup u motorici za decu i mlade sa autizmom i teškoćama - SPORTSKI ŽURNAL\nU subotu LIX OPEN - Kup u motorici za decu i mlade sa autizmom i teškoćama\nLIX OPEN će se održati u subotu u 11 u SC Rakovica, na stadionu fudbalskog kluba uz učešće 100 dece i mladih sa autizmom i teškoćama iz cele Srbije\nLIX OPEN - Kup u motorici za decu i mlade sa autizmom i teškoćama , je odlukom Skupštine grada Beograda proglašen za manifestaciju od značaja za grad Beograd i ove godine se održava peti put za redom. Organizator je Sportsko Udruženje Lix a podršku je pružio i Sportski savez Srbije.\nLIX OPEN će se održati u subotu u 11 u SC Rakovica, na stadionu fudbalskog kluba uz učešće 100 dece i mladih sa autizmom i teškoćama iz cele Srbije.\nPromoter manifestacije je aktuelni olimpijski šampion u rvanju, Davor Štefanek. Oduševljeno je prihvatio poziv:\nManifestacija je jedinstvena , jer promoviše program LIXOTERAPIJE, terapijske motorike, jedinstvenog programa na svetu, koji putem specifične motorike i multidisciplinarnim pristupom unapređuje uspešno razne sposobnosti kod dece sa autizmom, suzbija agresiju, razvija socijalizaciju i to sve bez medikamenata.\nPrvi deo manifestacije je revijalnog karaktera sa prelaženjem raznih sprava,” Lixoligona”, kojih ima preko 50 i namenjen je i deci sa najnižim sposobnostima, a u drugom delu će za one višim spektrom autizma biti organizovano takmičenje podređeno njihovim sposobnostima, u trčanju, bacanju, šutiranju na koš, šutiranju na gol. Obezbeđene su medalje i pehari kao i diplome za sve učesnike.\nJedna trka je posvećena majkama, gde one trče pod sloganom “Sve naše mame su za medalje”.\n- Ovo je nešto fantastično i skroz novo, gde predstavlja terapijski tretman za decu sa autizmom i teškoćama. Mi smo omogućili da se i ta populacija bavi sportom na specifičan način, koji im pomaže da unaprede sposobnosti, da samostalnije vrše osnovne životne radnje, da se socijalizuju i poboljšaju kvalitet života. Pozivamo sve roditelje da dovedu decu sa autizmom i teškoćama na manifestaciju i budu učesnici u revijalnom delu prelaženja poligona, a mame pozivamo da se uključe u trku “Sve naše mame su za medalje”. Pozivamo i zdrave vršnjake da dođu jer kao inkluziju imamo i prisustvo zdravih vršnjaka, koji im pomažu da savladaju poligone.


Objava pobednika za projekat kreiranja dizajna enterijera za „Movement Factory” -\nHome › DesignStudio vesti › Objava pobednika za projekat kreiranja dizajna enterijera za „Movement Factory”\nDesignStudio je dobio priliku da radi na jednom od najvećih projekata do sada kada je u pitanju dizajn enterijera i posebno nam je drago što smo ga uspešno realizovali, poput svih dosadašnjih projekata.\nReč je o neprofitabilnoj organizaciji „Movement Factory”, koja osniva sportski centar sa istim imenom, koji, kako kažu, treba da spoji nespojivo. Možemo reći da imamo dve potpuno različite ciljne grupe: prvu i osnovnu čine osetljive kategorije stanovništva (socijalno ugrožena deca, osobe sa smetnjama u razvoju itd.), dok su druga grupa profesionalni sportisti ili aktivni rekreativni vežbači (trening u teretani, krosfit, joga, školice sporta).\nJedan od osnovnih ciljeva organizacije je zaštita, očuvanje i promocija zdravlja stanovništva u celini, odnosno pojedinih populacionih grupacija ili pojedinih lokalnih zajednica (sve što podrazumeva termin „javno zdravlje”), realizacijom određenih aktivnosti u okvirima fizičke aktivnosti i sporta. Pored toga, misija ove organizacije je uklanjanje novčanih i stereotipnih barijera; naime, predstavnici ove organizacije žele da sport učine dostupnim socijalno ugroženima i obezbede kontinuirano stručno vođenje besplatnih treninga za decu koja ne mogu sebi da priušte bavljenje sportom. Najvažniji utisak o organizaciji treba da bude:\nPOVERENJE/SIGURNOST/PROFESIONALNOST. Poverenje zato što će se organizacija delom finansirati iz različitih grantova, konkursa i projekata, zatim jer žele da u centru imaju i situirane, ali i platežno osetljive klijente i, najzad, jer im je ideja i da implementiraju neke nove sisteme vežbanja. Profesionalnost se podrazumeva za bilo koji posao u kome se nadaju uspehu.\nPolaznica Marica Šibulov sa smera Interior Design uspešno je odgovorila ovom zadatku i predala rešenje koje je u potpunosti zadovoljilo potrebe klijenta. Njen rad je demonstrirao odlično razumevanje organizacije iskorišćenja prostora, poznavanje trendova u ovoj oblasti i odličnu analizu zahteva klijenta, stoga se DesignStudio pridružuje utiscima klijenta, koji je prezadovoljan njenim radom.


Krenula hapšenja u Uljanik grupi, na meti 12 bivših čelnika grupacije – Biznis.ba\nNaslovnaRegijaKrenula hapšenja u Uljanik grupi, na meti 12 bivših čelnika grupacije\nobjavljeno 26. mar 2019. u 10:28 26. mar 2019.\nPolicija i tužilaštvo započeli su u utorak ujutro na istarskom području hapšenja i pretrage domova i poslovnih prostora u kriminlističkom istraživanju kojim je obuhvaćeno 12 bivših čelnih ljudi Uljanik grupe.\nHini su u MUP-u RH potvrdili da je policijski ured za suzbijanje korupcije i organiziranog kriminaliteta u saradnji sa Županijskim državnim odvjetništvom rano ujutro počeo s hapšenjima te pretragama domova i uredskih prostora na istarskom području.\nKriminalističkim istraživanjem bit će obuhvaćeno 12 osoba, a provest će se veći broj pretraga domova i službenih prostora, kazala je Hini glasnogovornica MUP-a Marina Mandić.\nDodala je da je kriminalističko istraživanje vezano uz “provođenje restrukturiranja brodogradilišta iz Rijeke, odnosno poslovanje grupe poduzeća”.\nZbog veličine i složenosti ove akcije u kojoj sudjeluje više od 100 policajaca ustrojen je stožer koji koordinira sve aktivnosti, a u MUP-u kažu da očekuju “da će radnje trajati tokom cijelog današnjeg dana”.


Nacionalni restoran u Srbiji nosi naziv "kafana" i u njemu se, najčešće, provodi mnogo više vremena nego što je potrebno za konzumaciju povećeg obroka, jer staro je pravilo da se u kafani sklapaju poslovi, vode žestoke rasprave o domaćoj i svetskoj politici i ekonomiji, razmenjuju (polu)informacije, "leči" svaka tuga...\nSrpska nacionalna kuhinja je, u osnovi, internacionalna, pa ćete i u tanjiru osetiti jedinstvenu mešavinu Istoka i Zapada, Azije i Evrope. U beogradskim restoranima su jelovnici, pored srpskog jezika, najčešće ispisani i na engleskom.\nObičaj u Srbiji je da onaj ko pozove u kafanu, plati račun.\nPosebnu poslasticu u samom srcu Beograda predstavlja Skadarska ulica, poznatija kao "Skadarlija", ili "boemska četvrt" u kojoj su smeštene mnogobrojne kafane sa starosrpskim ambijentom. "Ako je Pariz prestonica sveta, Monmartr je prestonica Pariza; ako je Beograd raskrsnica svetskih puteva, Skadarlija je njegova duša", Kosta Dimitrijević.


Beta 11. septembra 2017. 17:50\nšefom Delegacije EU u Srbiji Sem Fabrici je danas izjavio da je reforma javne uprave ključna za Srbiju i za pregovore sa EU.\n„Reforma javne uprave je veoma složen, ali neophodan proces u Srbiji, kao i u državama članicama EU. Reforma javne uprave ima za cilj povećanje efikasnosti i transparentnosti javne uprave, jačanje poverenja gradjana Srbije, privatnog sektora i stranih investitora, kao i za održivost finansija „, kazao je Fabrici na sastanku s ministrom državne uprave i lokalne samouprave Srnije Brankom Ružićem.\nFanrici je rekao da očekunje da će se reforma i dalje sprovediti po planu Rušićvog ministarstva i Ministarstva finansija.\nRužić je rekao Fabriciu da se Srbija ugleda na EU u reformi javne uprave i da je „Vlada Srbije svesna značaja reformi državne i lokalne uprave i javnih službi, kao i pozitivnih posledica koje one imaju na kvalitet usluga koje se pružaju gradjanima i privredi, ali i na racionalnizaiciju budžetskih troškova“, saopštilo je Ministarstvo državne uprave i lokalne samouprave.\nRužić je kazao da je reforma započeta ne samo zbog evropskog puta već zbog „nas samih“, dodajući da je u fazi pripreme set od oko 18 propisa koji omogućavaju efikasnu i gradjanima i privredi „bližu upravu i službe“, uz bolje ostvarivanje prava gradjana i nacionalnih manjina.\nOn je zahvalio zbog podrške EU Srbiji preko brojnih projekata usmerenih na reformu i optimizaciju javne uprave i jačanje kapaciteta lokalnih samouprava.


MEĐUNARODNI AERODROM U TUZLI U FUNKCIJI PRIVREDNOG RAZVOJA TUZLANSKOG KANTONA – Radio Feral\nOvom prilikom težište razgovora stavljeno je na neophodno što skorije organiziranje stalne vatrogasne zaštite na aerodromu, što je preduslov za uspostavljanje redovnih linija i dalji razvoj zračne luke. Tim povodom prezentirana je ideja da se u narednom periodu sagledaju mogućnosti za formiranje kantonalne vatrogasne jedinice, koja bi u slučaju manje formacije mogla biti smještena na aerodromu, a opsluživala bi potrebe aerodroma, ali ukoliko se za to ukaže potreba i lokalne zajednice, kako u okruženju, tako i na području cijelog kantona. Ovu ideju podržali su čelni ljudi sve tri općine.\nTakođer ovom prilikom sumirane su i do sada okončane aktivnosti, te prezentiran plan aktivnosti za 2013.godinu. S tim u vezi Općina Živinice je uradila asfaltni put Živinice – Ciljuge – Dubrave, a Tuzlanski kanton je završio priključak za civilni aerodrom. Ove godine Ministarstvo je planiralo rekonstrukciju i modernizaciju jednog kilometra puta Živinice – Kalesija (Međaš) čime će se zaokružiti cjelokupna putna infrastruktura, te nivo pružanja saobraćajne usluge podići na viši nivo. Posebna pažnja posvetit će se uređenju kruga i aerodromskog okruženja, te proširenju i adaptaciji parking zone za putnička vozila na aerodromu. U realizaciji ovih aktivnosti kantonalne institucije očekuju snažniji angažman lokanih zajednica na čijem se području nalazi spomenuti prostor, istaknuto je jučer.\nMinistarstvo je već dobilo podršku Turističke zajednice, privrednih subjekata, vjerskih zajednica, kao i drugih relevantnih društvenih subjekata, koja će u narednom periodu biti usmjerena i na razvoj zračne luke u Tuzli. S ciljem dalje promocije i davanja „vjetra u leđa“ razvoju aerodroma slični sastanci će biti organizirani sa Privrednom komorom, Turističkom zajednicom TK, ostalim općinama, vjerskim zajednicama, turističkim agencijama kao i predstavnicima bosanskohercegovačke dijaspore.\n← ZAPOČET DIJALOG VLADE TK-a I SINDIKATA\n“Zmajevi” otputovali u Bjelorusiju po dobar rezultat


Uspostavljene radne grupe za rad na projektu – BIH ESAP 2030+\nUspostavljene radne grupe za rad na projektu\nPočetna|Novosti|Uspostavljene radne grupe za rad na projektu\nU okviru projekta BiH ESAP 2030+ uspostavljeno je 28 radnih grupa. Sa 404 učesnika/ca, koji su angažovani u po sedam tematskih grupa na svakom nivou vlasti, ove radne grupe su među najvažnijim nositeljima projekta. Radne grupe će pripremati nacrt Akcijskog plana ESAP-a i dati važan doprinos cijelom procesu.\nZa uspješan rad, projektni tim nastoji naći načine za postizanje zajedničkog dogovora o ciljevima projekta i samog procesa. Za uspješnost projekta je važno da zainteresirane strane u BiH projekat smatraju vlastitom inicijativom i odgovornošću. Iz tog razloga je participativni pristup od suštinske važnosti, a radne grupe su formirane radi osiguranja angažmana.\nSvi koji su pozvani iz različitih sektora (akademske zajednice, privrede i sektora OCD) prethodno su, u okviru analize i mapiranja zainteresiranih strana, prepoznati kao potencijalni članovi/ce radnih grupa.\nSvim sektorima koji su pozvani da učestvuju su dostavljene opće informacija o projektu i opis njihove uloge u radnim grupama. Imali su mogućnost predložiti svoje predstavnike/ce za sedam radnih grupa (Voda; Otpad; Biološka raznolikost i očuvanje prirode; Kvalitet zraka, klimatske promjene i energija; Hemijska sigurnost i buka; Upravljanje resursima; Upravljanje okolišem), koje su uspostavljene na nivou Bosne i Hercegovine, Federacije BiH, Republike Srpske i Brčko distrikta bih (ukupno 28 grupa).\nDo kraja jula 2020. godine, u sklopu projekta zaprimljena su 292 prijedloga:\n79 predloženih članova/ca iz akademske zajednice\n114 predloženih članova/ca iz javnog sektora\n63 predloženih članova/ca privrednog sektora\n36 predloženih članova/ca iz sektora OCD.\nPočetkom marta 2020. godine u sklopu projekta zaprimljeni su zvanični prijedlozi 112 članova/ca iz nadležnih ministarstava i agencije (68 članova/ca) te predstavnika sektora OCD, kao što je EKO mreža BiH (44 člana/ce). Zajedno sa prijedlozima koji su pristigli u julu, imamo prijedlog 404 člana/ce radnih grupa za pripremu BiH ESAP-a 2030+.\nOnline sastanak radne grupe\nPrvi krug sastanaka radnih grupa (od šest planiranih) održan je tokom septembra za nivo Bosne i Hercegovine i Federacije BiH, a početkom oktobra održat će se i sastanci radnih grupa za nivo Republike Srpske i Brčko distrikta BiH.\nTokom procesa koji će trajati godinu i po, radne grupe i njihovi članovi/ce u projektu za izradu BiH ESAP-a 2030+ će pripremiti pregled trenutnog stanja okoliša i pomoći u izradi i prioritizaciji tematskih ciljeva, posebnih ciljeva kao i posebnih mjera i aktivnosti za svaku tematsku oblast. U okviru procesa se očekuje opsežna razmjena znanja i informacija, te će biti obezbjeđena komunikacijska platforma putem koje će različita mišljenja i stavovi o pitanju zaštite okoliša/životne sredine biti adresirani od strane predstavnika/ca akademske zajednice, privatnog i nevladinog sektora u BiH. Dodatno, šira javnost u BiH također će imati priliku dati svoje mišljenje kroz e-savjetovanja putem službene web stranice projekta (www.esap.ba).\nPrije svakog sastanka, članovima/icama radnih grupa biće dostavljeni materijali kako bi mogli aktivno učestvovati na sastancima i forumima, te pregledati nacrte dokumenata i davati komentare na dokumente za ESAP za relevantnu tematsku grupu.\nPratite ovu stranicu, www.esap.ba, više vijesti slijedi nakon održavanja prvih sastanaka radnih grupa!


1908 Oktobar - Rodjendan.net\nPozicija: Rodjendan.net > 1908 > Oktobar >\nOd početka meseca Oktobar 1908. prošlo je oko 1317 meseci (1316.6). Prvi dan ovoga oktobar meseca je bio Četvrtak (40. nedelja u godini) a poslednji dan je pao na Subota (44. sedmica). Oktobar je u 1908. godini imao 31 dana od kojih je 4 nedelja. Na dnu stranice možete pogledati kalendar za Oktobar 1908.\nDogađaji u mesecu Oktobar 1908.\nU našoj bazi podataka smo našli 4 događaja iz meseca Oktobar 1908.\n• 5 Oktobar 1908. (Kategorija: Događaji), Bugarski knez, nemački princ Ferdinand Koburg proglasio je nezavisnost Bugarske od Otomanskog carstva, a sebe carem Ferdinandom I.\n• 6 Oktobar 1908. (Kategorija: Događaji), Austrougarska anektirala Bosnu i Hercegovinu, što je izazvalo duboku krizu u odnosima evropskih sila. Da bi izbegle rat, vodeće evropske zemlje priznale aneksiju u martu 1909. Pod pritiskom evropskih sila aneksiju priznala i Kraljevina Srbija.\n• 7 Oktobar 1908. (Kategorija: Događaji), Aneksija Bosne i Hercegovine Austrougarskoj\n• 7 Oktobar 1908. (Kategorija: Događaji), Nakon oslobađanja od turske vlasti Krit se ujedinio sa Grčkom. Grčka je 1912. anektirala to ostrvo, a Londonskim ugovorom 1913. aneksija je međunarodno priznata.\nKalendar za Oktobar 1908.


Advokati na ulici, traže povlačenje Nacrta zakona o parničnom postupku (FOTO, VIDEO)\n01/07/2021 | 15:25\nAdvokati Srbije koji traže povlačenje Nacrta izmena Zakona o parničnom postupku održali su danas protest ispred zgrade Ministarstva pravde u Nemanjinoj ulici.\nOni traže povlačenje Nacrta tog zakona iz javne rasprave, i najavljuju da će u suprotnom pristupiti radikalnijim merama .\nAdvokati koji protestuju tvrde da je ovaj nacrt protivan interesima građana.\nNajpre su se okupili ispred sedišta Advokatkske komore Srbije, gde su poručili „da AKS nije dobro reagovala i da ne treba dalje srljati sa takvim nacrtom“, a potom su krenuli u protestnu šetnju do Vrhovnog kasacionog suda i Ministarstva pravde u Beogradu.\nAdvokat Jelena Pavlović izjavila je da oni traže povlačenje nacrta iz javne rasprave, i da će u suprotnom pristupiti radikalnijim merama.\n„Tražićemo ostavke i i raditi neke blokade, to ćemo se još dogovoriti šta…“, dodala je.\nSaobraćaj u Ulici kneza Miloša bio je zaustavljen u jednoj traci, a šetnju advokata pratilo je vozilo sa razglasom. Na čelu protestne kolone nosili su transparente „Ni korak nazad“, kako je ujedno i naziv njihovog pokreta.\nViše od 150 advokata je protestovalo, ali kako je rečeno, radni je dan i suđenja su u toku, te je razumljivo da ih nije bilo u većem broju.\nProtest, na koji su pozvali i građane da im se pridruže, bio je zakazan za 10 časova, što je upravo i termin u kojem revidirana radna grupa, dopunjena predstavnicima Advokatske komore Srbije, trebalo da počne da radi na izmenama predstavljenog nacrta.\nKako su predstavnici formiranog pokreta advokata “Ni korak nazad” istakli prethodnog dana na konferenciji, funkcioneri AKS-a su se na ovaj korak odlučili ignorišući većinsku volju advokature.\nKako su naveli, skupštine advokatskih komora Beograda, Zaječara, Kragujevca i Šapca su zatražile povlačenje nacrta iz procedure, a ne nastavak rada na njemu.\nUprkos volji dve trećine advokata da se nacrt povuče iz procedure, Ministarstvo pravde je uz saradnju sa Advokatskom komorom Srbije nastavilo na njegovoj izradi.\nadvokati/advokatska komora srbije/protest/Zakon o parničnom postupku\nMetro u ovom gradu od danas prihvata DIGITALNU VALUTU


Izložba „Vaterpolisti – žongleri“ omaž velikom rivalstvu Mađarske i Srbije | Bazeni Kragujevac\nIzložba „Vaterpolisti – žongleri“ omaž velikom rivalstvu Mađarske i Srbije\nOstavite komentar\t/ Zatvoren bazen / 27/10/2019 27/10/2019 / bojan ilic, dejan savic, izlozba o vaterpolo susretima, vaterpolo klub radnicki\nIzložba Mađarskog muzeja Olimpijskih igara i sporta „Vaterpolisti – žongleri“, o jugoslovensko/srpsko-mađarskim vezama u vateroplu, otvorena je sinoć na bazenu Sportskog privrednog društva „Radnički“, u prisustvu predstavnika ove institucije, lokalne samouprave, brojnih poklonika sporta i specijalnog gosta, selektora vaterpolo reprezentacije Srbije, Dejana Savića.\nZahvalivši se lokalnoj samoupravi i Ambasadi Mađarske što je izložba stigla u Kragujevac, direktor Sportskog društva Radnički, Bojan Ilić, istakao je da je ona izuzetno značajna za mlađe naraštaje.\n“Pored toga što izlobža prikazuje istoriju vaterpola i najvažnije susrete naših asova, veoma je važna u trenutku kada se rukovodimo idejom da je, uz kvalitetan rad sa mlađim selekcijama, i edukacija mladih osnov svega. Upravo ovde, na prostoru gde jedan tim kao što je Vaterpolo klub Radnički ispisuje nove stranice istorije, naši najmlađi sportisti imaju priliku da se ugledaju na ovakve asove i saznaju kako se postaje šampion” , rekao je Ilić.\nIzložba se sastoji od 10 panela i omaž je najboljim reprezentacijama sveta, koje su u poslednjih 50-60 godina redovno bili evropski, svetski i olimpijski prvaci, a u grad na Lepenici stiže u okviru Nedelje mađarske kulture u Srbiji, u organizaciji Ambasade Mađarske i Grada Kragujevca.\n“Zadovoljstvo mi je da vam se obratim na otvaranju ove divne izložbe koja predstavlja istorijat dve velike reprezentacije. Ova izložba predstavlja i početak saradnje u oblasti sporta, između Grada Kragujevca i Ambasade Mađarske, koja je ranije uspostavljena na drugim poljima. Očekujemo da će se ta sportska saradnja proširiti i da će potrajati dugi niz godina”, istakao je Aleksandar Štajn, pomoćnik gradonačelnika za unutrašnju i međunarodnu saradnju.\nKao vaterpolista sa najviše nastupa pod kapicom naših reprezentativnih selekcija (444), Dejan Savić je odigrao nebrojano mnogo istorijskih duela sa Mađarima, a veliko rivalstvo nastavljeno je i kada je postao selektor Srbije.\n“Pre svega, želim da se zahvalim organizatorima što su mi učinili čast da otvorim izložbu, koja je izuzetnog karaktera i predstavlja dve, odnosno tri reprezentacije koje su obeležile vaterpolo u poslednjih 60 godina, s tim što su Mađari to činili i duže. Možemo da vidimo, ne samo izuzetne fotografije učesnika, već i rezultate koje su ostvarili. Moram da napomenem da je svaka generacija uz pozitivan rivalitet uvek ostajala na prijateljskoj osnovi, do dana današnjeg. Kao učesnik mnogih mečeva ovih selekcija mogu da kažem da je ovo divan poklon ljubiteljima sporta i gradu Kragujevcu”, zaključio je Savić.\nKragujevačka publika izložbu će moći da pogleda do 30. novembra.\nPo svečanom otvaranju izložbe usledio je derbi sedmog kola Regionalne A2 lige, u kom su vaterpolisti Radničkog nadigrali ekipu Primorja iz Rijeke, rezultatom 15:9 i ostali na čelu tabele, sa maksimalnim učinkom.\n8. mart ambasada madjarske u srbiji bazeni kragujevac bojan ilic crvena zvezda dan ronjenja dejan savic godišnji servis grad kragujevac gradski bazeni izlozba o vaterpolo susretima koronavirus kragujevac marta dunjic medjunarodni dan zena otvoreni bazeni otvoreni dani ronjena u kragujevcu plivacki klub radnicki praznicno radno vreme promena termina prvenstvo srbije u plivanju radnicki radno vreme rekonstrukcija rssu pont rukomet radnicki skokovi spd radnicki turnir vaterpolo vaterpolo klub radnicki vaterpolo radnicki vaterpolo turnir vesela masina vesele osamdesete visinski skokovi vladimir jekic zatvoren bazen zatvoreni bazen zatvoreni bazen kragujevac zatvoreni bazen spd radnicki


Pooštrava se upisna politika u srednje škole - Ozonpress :: internet portal\nTag: Unija poslodavaca Srbije, upis u srednje škole, upisna politika\n– Svako novo odeljenje košta budžet dva miliona dinara godišnje. Zbog toga ćemo da budemo veoma racionalni i već za dve do tri nedelje objavićemo tačan broj odeljenja, koji će biti smanjen u odnosu na prošlu godinu . Imamo škole koje su previše popularne i u njima je prevelika gužva, dok mnoge druge škole ostaju sa polupraznim odeljenjima. Profili se gase jer za njih nema učenika- rekao je ministar Verbić na sastanku sa predstavnicima privatnog obrazovanja u Uniji poslodavaca Srbije\n– Sistem u kojem iz svake škole može da se ide na bilo koji fakultet je neefikasan. Zato je važno da bude uvedena i velika matura, koja bi trebalo da se polaže od 2019. – zaključio je Verbić.\nzabrinuti roditelj 02/04/2015 u 06:37 Odgovorite\nkako mislite da se deca spreme za malu maturu posle ovolikog štrajka .ukida te maturu kad se pokradu testovi a sad šta kažete sad


M. P. 20. februara 2019. 18:06\nPrvi razlog je što se u predizbornim kampanjama određene političke poruke pojačavaju i naglašavaju više nego što je to uobičajeno, kaže Janković za Sputnjik.\nS druge strane, jasno je da je establišment, odnosno elita Evropske unije, zabrinut zbog jačanja stranaka koje su protiv dalje centralizacije same Unije i to se vidi kroz niz poteza.\n„Vidljivije su izjave raznih političkih ličnosti koje nisu neki veliki lideri, ali su stavljene na funkcije koje su formalno značajne. To se vidi i kroz ono što oni pričaju na forumima, kroz knjige koje publikuju, a to je manje poznato našoj javnosti. Radi se generalno o ideji da se što više ograničava pravo glasa široj grupi naroda, odnosno, kako oni kažu, neprosvećenim masama“, ističe Janković.\nIzjava Junkera bi se mogla posmatrati kao jedan vid pritiska na Mađarsku Viktora Orbana i njegovu politiku, smatra naš sagovornik i dodaje da ne zna kako bi Junker mogao da pomogne takozvanim narodnjačkim partijama „udarom na Orbana“.\nJanković smatra da Junker nije digao glas samo zbog migrantske politike Orbana, već i zbog sebe. Junkerova izjava je došla nakon što je mađarska Vlada predstavila novi plakat kojim optužuje Junkera i Džordža Soroša da žele Mađarsku da „preplave migrantima“.\nSagovornik Sputnjika podseća da se i kod nas pisalo o ulozi Junkera u sklanjanju hiljada milijardi evra u poreske rajeve, konkretno Luksemburg, gde je novac „sačuvan“ od oporezivanja, a samim tim je i otet od građana EU, jer se ne ulaže u poboljšanje zdravstva, školstva…\n„Dakle, Junker je tu samo čovek koji pomaže najimućnijim ljudima u EU da svoj novac ne daju kroz porez, odnosno da ne daju deo onoga što su profitirali. Ne radi se tu o profitima od deset, 20, 30 odsto, nego o profitima od preko 90 odsto. Junker je čovek koji je pomogao najimućnijim ljudima u EU da svoj novac zadrže, da ga oplode, a da ništa ne vrate društvu“, kaže Janković.\nOn smatra da Orbanov Fides praktično i ne pripada grupi Evropskih narodnih partija, jer su „one odavno pokazale da su postale nenarodne partije“.\n„Pokazalo se da, kad god je neka kriza vlasti, kad god se pojavi neka stranka koja ima tradicionalno desničarski program i počne da dobija glasove, onda ove navodno narodnjačke partije ulaze u koaliciju sa socijaldemokratama, levičarskim partijama i tu se vidi da su i jedne i druge tu da bi se nastavila vlast političke elite“, kaže Janković.\nIpak, Orban je iz pragmatičnih razloga zadržao Fides u koaliciji narodnjačkih partija, ne bi li bar donekle bio vezan za vlast u EU, odnosno da ne bi trpeo suviše veliki pritisak. Orban je prevashodno usmeren na jačanje Mađarske i ne želi da ulazi u nepotrebne sukobe i zato nastoji da održi Fides u okviru narodnjačke koalicije.\nUkoliko bi Fides bio izbačen iz narodnjačke koalicije, bilo bi logično da se udruži sa „Ligom“ Matea Salvinija ili Nacionalnim okupljanjem Marin le Pen i drugim strankama koje su mu ideološki bliske. U tom slučaju, narodnjaci bi ostali bez dobrog dela glasova za Evropski parlament, smatra Janković.\nIde se ka tome da se stvori jedna situacija kao u Nemačkoj, da dođe do tzv. velike koalicije, uslovno rečeno levo-liberalnih i narodnjačkih stranaka i to bi bila poslednja faza posle koje dolazi do velike krize tog sistema.\n„Krize u smislu većine u Evropskom parlamentu, gde elita neće više moći da ga kontroliše tek tako, ali ne na ovim, već na sledećim izborima. Onda će se tu postaviti i pitanje same uloge Evropskog parlamenta, njegovog dometa, koliku uopšte ima moć odlučivanja. A ima vrlo ograničenu“, zaključio je Janković.\nFejsbuk razmatra posledice odluke Evropskog suda pravde\nNemačko-turski novinar osuđen na skoro 3 godine zatvora\nPonovo odloženo lansiranje svemirske letelice UAE ka Marsu\nJ.Koreja: Istraga protiv Kimove sestre i načelnika vojske\nEvropska komisija: U dijalogu Beograd-Priština o svim…\nAP: Da li Tramp zna šta bi sa drugim mandatom ?


Tuzli i Doboju dodijeljene dvije mobilne klinike za zdravlje žena - ZOS radio\nTuzli i Doboju dodijeljene dvije mobilne klinike za zdravlje žena\nDvije mobilne klinike za zdravlje žena, prve takve vrste, dodijeljene su danas Univerzitetskom kliničkom centru Tuzla i javnoj zdravstvenoj ustanovi Dom zdravlja Doboj. Mobilne klinike, u vrijednosti 100,000 američkih dolara, omogućio je Odjel za humanitarnu pomoć i civilnu zaštitu Evropske komisije (ECHO). One su posebno izrađene i nabavljene putem Populacijskog fonda Ujedinjenih nacija (UNFPA), u okviru UN-ovog Programa oporavka od poplava “Danas za nas” kako bi odgovorile na zdravstvene potrebe žena u ruralnim i udaljenim dijelovima tuzlanske i dobojske regije koje su bile pogođene lanjskim poplavama.\nZahira Virani, zamjenica rezidentnog predstavnika Razvojnog programa Ujedinjenih nacija (UNDP) u BiH, je rekla: „Ova donacija je dio UN-ovog Programa za ublažavanje posljedica poplava vrijednog gotovo 100 milion KM. Program je namijenjen da obnovi osnovne servise građanima koji su izgubili mnogo u poplavama, što uključuje škole i zdravstvene ustanove. Do danas podržali smo skoro 19 škola i oko 17 zdravrstvenih ustanova“.\nMobilne klinike opremljene su ginekološkim stolom, mobilnim ultrazvukom i drugom nužnom opremom koja omogućuje pretporođajnu i postporođajnu skrb, uključujući i siguran porod.\n„Dom zdravlja u Doboju dobio je sredstvo kojim će moći da se približi osiguranicima, u prvom redu ženama, gdje će moći na terenu obaviti preventivne preglede, osim toga s obzirom na opremu moći će polsužiti i za druge svrhe“, rekao je Dragan Bogdanić, Ministar zdravlja RS.\n„Meni je drago da su odjel Ujedinjenih nacija za pomoć oporavku od poplava i ECHO prepoznali Klinički centar Tuzla kao ustanovu koja ima viziju svog razvoja, te shodno tome poklonili nam pokretnu ginekološku kliniku, koja će u svakom slučaju doprinjeti brizi o zadravlju naših građanki“, rekao je Nešad Hotić, direktor Univerzitetskog kliničkog centra Tuzla. On je dodao da ovo predstavlja korak naprijed, te da će biti u mogućnosti da pruže bolji kvalitet zdravtvene usluge.\n“Nama je vrlo drago što će ove dvije klinike omogućiti potrebne usluge u oblasti reproduktivnog zdravlja ženama u ruralnim sredinama gdje će im ove usluge biti direktno dostupne. Mobilne klinike omogućavaju pregled, papa test, mjerenje pritiska i pregled ultrazvukom i nadamo se da će njima rukovati obučeno medicinsko osoblje”, rekla je Dr. Doina Bologa, predstavnica UNFPA u BiH. “Mi u UNFPA ostajemo čvrsto posvećeni unaprijeđenju naših napora na promociji polnog i reproduktivnog zdravlja i prava svih ljudi kako bi se osiguralo da nijedna žena ne umre pri porodu i postave uslovi u kojima svako svuda može da živi dostojanstveno, uživajući svoja ljudska prava”, zaključila je Bologa.\nOčekuje se da će oko 3,600 žena godišnje imati koristi od mobilnih klinika.\nUN Program za oporavak od poplava “Danas za nas” financiraju bilateralni donori u ukupnom iznosu od 14,8 miliona američkih dolara.\nPrevious articleSastanak sa predstavnicima MZ Jelah\nNext articleEksplozija u Sarajevu: Bomba odjeknula u holu zanatskog centra u Dobrinji


Konačno usvojen budžet BiH za 2020. godinu\nParlamentarna skupština Bosne i Hercegovine, tačnije oba doma tog zakonodavnog tijela, usvojila je budžet za 2020. godinu težak 1,8 milijardi KM, čime je konačno osigurano održavanje lokalnih izbora.\nNajprije je, 27. jula, zasjedala Zajedničke komisije oba doma Parlamentarne skupštine BiH o postizanju identičnog teksta Zakona o budžetu institucija BiH i međunarodnih obaveza BiH za 2020. godinu. Usaglasili su identičan tekst koji je Vijeće ministara BiH ranije dostavilo Predsjedništvu BiH.\nPotom je, istog dana, Predstavnički dom Parlamenta BiH usvojio usaglašeni tekst budžeta sa 23 glasa za i 8 protiv, bez suzdržanih. Ostalo je još samo da usaglašeni tekst budžeta bude potvrđen na sjednici Doma naroda koja je održana danas.\nBudžet je usvojen jednoglasno.


Povišen stepen bezbednosti u Tirani: Najavljen protest opozicije - BIGportal.ba\n2 Juna, 2019 2 Juna, 2019 0107\nUjedinjena albanska opozicija dobila je dozvolu da protestuje večeras samo dva sata i to samo ispred zgrade albanske vlade u Tirani.\nOpozicija je zahtevala da protest traje do ponoći.\nZbog najavljenog protesta opozicije koji se održava večeras, ali i posete generalnog sekretara NATO Jensa Stoltenberga, u Tirani je povišen stepen bezbednosnih mera.\nIspred zgrade albanske vlade, kao i tokom prethodnih protesta, postavljene su metalne ograde, povećan je broj kamera sa visokom rezolucijom, a biće postavljena i vatrogasna i ambulantna vozila, ali i cisterne sa vodama, u slučaju da budu korišćeni vodeni topovi.\nBiće angažovano vuše od 1.700 uniformisanih policajaca i civila koji rade u albanskom MUP.\nSinoć nakon mitinga vladajuće koalicije, čime je oficijalno bila započeta izborna kampanja za predstojeće lokalne izbore u toj državi, lider opozicione Demokratske partije Ljuljzim Baša putem svog fejsbuk naloga je pozvao gradjane što masovnije da učestvuju na današnjem protestu kako bi se stavio kraj, kako je rekao, “kriminalnoj vladavini Edija Rame”.\nNa masovnost protesta putem fejsbuka je pozvala i liderka Socijalističkog pokreta za integraciju Monika Kruemadi.\n“Da se sruši zlo, zato što budućnost naših deca ne sme da bude talac Edija Rame”, napisala je Kruemadi.\nLokalni izbori u Albaniji su zakazani za 30. juna.\nOpozicija je odlučila da bojkotuje izbore, te zahteva ostavku albanskog premijera Edija Rame i formiranje prelazne vlade koja će sprovesti parlamentarne i lokalne izbore.\nPompeo: S Iranom bez uslova, ako se postavi kao “normalna nacija”


Vulin: Aleksandar Vučić vodi srpsku politiku, zato ga napadaju i na zapadu i na istoku\nAvgust 12, 2020 13:46\n"Aleksandar Vučić vodi srpsku politiku. Zato ga napadaju i na zapadu i na istoku", izjavio je ministar odbrane Aleksandar Vulin u Valjevu gde je obišao vojnike na služenju vojnog roka koji su na obuci.\n"Pre Vučića, svi naši predsednici su vukli na jednu stranu, a najviše na svoju. Svi su govorili o neutralnosti, a samo se Vučić obavezao na neutralnost pred Skupštinom i pred Srbijom. Svi su govorili o neutralnosti javno, a obećavali su članstvo u paktovima tajno", rekao je Vulin, saopštilo je Ministarstvo odbrane.\nVulin je naglasio da je Srbija vojno neutralna zemlja.\n"Pazićemo šta govore velike sile, ali odluke ćemo donositi kako je najbolje za Srbiju. Neutralnost je najčasniji ali i najteži put, a mi smo je izabrali za svoj put", izjavio je ministar odbrane Aleksandar Vulin.\nOdalović: Otvaranje arhiva međunarodnih snaga rasvetlilo bi sudbinu nestalih 5\nVučić iz opozicije nije optuživao Tadića 16\nDačić: Uzdržati se od neprincipijelnih izjava 16\nDačić: Nastavak razgovara o vladi posle posete delegacije SAD 12\nMilićević: Neosnovane izjave Obradovića o formiranju vlade 8


Japan podržava pritisak SAD na Pjongjang – Plus Radio\nHome / Region / Japan podržava pritisak SAD na Pjongjang\nJapan podržava pritisak SAD na Pjongjang\nBy Plus Radio on 08/10/2017 Vrijeme: 15:31\nJapanski premijer Šinzo Abe izjavio je da njegova vlada u potpunosti podržava stav SAD o pritisku na Sjevernu Koreju zbog nuklearnog programa, dodajući da su „sve opcije na stolu“.\nAbe je rekao u televizijskoj debati da Sjeverna Koreja nije ispunila obećanja i da je umjesto toga dobila vrijeme da razvija svoju tehnologiju.\n„Ne možemo da priuštimo da nas ponovo obmanu“, rekao je on.\nPremijer Japana nije želio da komentariše „tvit“ američkog predsjednika Donalda Trampa da poslije 25 godina pregovaranja sa Pjongjangom „samo jedna stvar funkcioniše“.\nKako je naveo, Japan podržava američki stav po pitanju Sjeverne Koreje i sve opcije su na stolu.\n← Previous Story VELIKA PUCNJAVA U ČAČKU: 1 ubijen u vatrenom okršaju ispred kafića\nNext Story → Sada malo ona: Kim Džong Un unapredio sestru


Foto: REMIX / youtube\nMajra (59) iz Dominikanske Republike priredila je sopstvenu sahranu u aprilu u gradu Santjago, za šta se obukla u belu odeću i satima ležala u kovčegu pretvarajući se da je mrtva, prenosi "Miror".\nNjena porodica i prijatelji pristali su da prisustvuju ovom bizarnom događaju, redom prilazeći kovčegu i plačući nad svojom voljenom Majrom, koja je zapravo još uvek živa.\nZatim je usledilo uživanje u hrani i piću i prisećanje omiljenih uspomena sa "pokojnicom", dok je ona sve vreme ležala i slušala to.\nWoman rehearses for her own funeral during a bizarre ceremony in santiago.\nNa organizaciju lažne sahrane potrošila je ukupno oko 1000 dolara i taj dan, Majra je proglasila uspešnim, opisujući ga kao "ostvarenje snova", ipak, upozorila je prisutne da "ne žure sa umiranjem, jer ležanje u kovčegu baš i nije prijatno".\nŠok scene na sahranama: Devojke tverkuju na kovčegu


Dovedeni u Zvornik i pogubljeni :: Justice Report\nNa suđenju Srećku Aćimoviću za genocid počinjen u Srebrenici, svjedok Stjepan Mitrović je rekao da je u julu 1995. godine bio angažovan u Centru za veze Zvorničke brigade u Karakaju.\nIako je bio na poziciji vojnik-vezista, kako je kazao, sve što zna o zauzimanju Srebrenice i zarobljenim bošnjacima je iz priča drugih vojnika i komšija.\n“Čuo sam da će u Zvornik biti dovezena veća grupa zarobljenika iz Srebrenice, ali ja nisam bio uključen u tu organizaciju. Ja nisam nikad vidio zarobljenike”, rekao je Mitrović.\nOn je dodao kako je čuo da su zarobljenici bili u školama u Pilici, Perkovićima, Roćeviću (općina Zvornik), ali da ne zna ko je bio odgovoran za njih. U njegovoj izjavi iz istrage, kako je kazao tužilac Ibro Bulić, stoji da je rekao da su u Roćeviću djelovali pripadnici jedinice “Nesalomljivi”, pod komandom “Belog”, brata Srećka Aćimovića.\nMitrović je na suđenju pojasnio da je to čuo od komšija iz Lokanja, ali da ne zna kako oni to znaju jer bi trebalo su bili na linijama u svojim selima, tako da misli da su nagađali.\nKada je u pitanju Orahovac, on je kazao da zna da je u obezbjeđenju zarobljenika iz Srebrenice učestvovala Vojna policija Zvorničke brigade.\nSvjedok je čuo za pogubljenja zarobljenika, ali od svih lokacija zna samo za Branjevo.\nZa optuženog Srećka Aćimovića je kazao da ga poznaje i da je bio komandant Bataljona u Roćeviću i selima do Lokanja. Dodao je da poznaje i njegovog brata, pojasnivši da su u njegovoj jedinici “Nesalomljivi” bili ljudi koji su imali problem sa zakonom.\nAćimović je optužen da je, kao komandant Drugog bataljona Zvorničke brigade, u julu 1995. postupio po naredbi komande Zvorničke brigade i Glavnog štaba Vojske Republike Srpske (VRS) da se Srebreničani iz škole u Roćeviću (općina Zvornik), s povezima na očima i zavezanim rukama, odvedu na lokaciju koju je sam izabrao – šljunkaru na obali rijeke Drine u Kozluku, gdje su ubijeni.\nMitrović je u julu 1995. sa isturenog komandnog mjesta vidio grupu ljudi koja se kreće ka slobodnoj teritoriji – Tuzli. Naveo je da je na tom komandnom mjestu doveden mladić bošnjačke nacionalnosti, koji je ubijen, ali ne zna kako.\nTužilaštvo je prezentovalo iskaz iz istrage u kojem Mitrović kaže da je ubistvo dječaka naredio Vinko Pandurević, na što je svjedok rekao da sumnja u to, iako mu je on neprijatelj.\nVinko Pandurević je u Haagu osuđen na 13 godina zatvora zbog zločina počinjenih u Srebrenici.\nSuđenje se nastavlja 1. juna.


Društvo i ekonomija: Cilj je da 41 procenat Srbije bude pod šumama - BalkaniYUm.TV '); } //]]>\nCilj je da 41 procenat Srbije bude pod šumama\nSrbija problem zagađenja vazduha nastoji da reši pošumljavanjem i takav način rešavanja problema prenela je učesnicima prve Ministarske konferencije "Inovativna rešenja protiv zagađenja u južnoj i jugoistočnoj Evropi", koju organizuje "UN Environment" program - UNEP.\n- Šumama se mora gazdovati kao resursom i zato želimo da 41 odsto zemlje bude pošumljeno - rekao je ministar za zaštitu životne sredine Goran Trivan na skupu i precizirao da je Srbija pošumljena 27 procenata što je, kaže, vrlo dobro.\nProblem je Vojdvodina, gde je pošumljeno šest do sedam odsto, rekao je on i dodao da se radi na pronalaženju načina da se taj procenat poveća.\n- Kina je primer za pošumljavanje i na tom smo tragu - naveo je Trivan i naveo da Ministarstvo zaštite životne u svrhu pošumljavanja izdvojilo 40 miliona dinara.\nNa taj konkrus javilo se 12 lokalnih samouprava, kazao je on i izrazio očekivanje i potrebu da broj opština bude veći.\n- Insistiramo na novim inovativnim modelima koji mogu da promene situaciju za 10 godina - istakao je Trivan.\nNa dvodnevnom skupu koji je u Beogradu okupio predstavnike 20 zemalja južne i jugoistočne Evrope razmenjena su iskustva i inovacije na polju zaštite životne sredine kao i predlozi za rešavaje problema zagađenja prirode u ovim državama.\nTrivan je izrazio zadovoljstvo što je Beogradu i Ministarstvu pripala čast da organizuje skup i dodao da je UNEP tu doneo odluku na osnovu poverenja koje je Srbija zadobila ogromnim aktivnim učešćem na svim skupovima o ekologiji i životnoj sredini, ali i zbog toga što je pokretač brojnih inicijativa.\nMinistar je naveo da ga je u organizaciji skupa vodila ekološka logika da poveže zemlje sa potpuno istim ekološkim problemima.\nUNEP je, kako je dodao, prepoznao značaj novog entiteta - regiona južne i jugoistočne Evrope u borbi za očuvanje živonte sredine.\n- Skup će pomoći da se potezi vuku efikasnije i eksplicitnije, da budemo integrisaniji i razmenjujemo inovacije kako bi poboljšali kvalitet životne sredine na dobrobiti čovečanstva - istakao je on.\nMinistar je dodao da će zaključi sa te konferencije u martu biti predstavljeni na Skupštini "UN Enviroment" progama u Najrobiju.\nDirektor UNEP-a za Evropu Gatano Leone izrazio je zadovoljstvo skupom i posvećenošću učenica u rešavanju problema od kojih je, kako je ocenio, njaveći uništavanje biodiverziteta i ekosistema.\n- Ključ celog procesa je prelazak sa linearne ekonomije na ciruklarnu koja omogućuje da se materijali i resursi ponovo koriste - rekao je Leone.\nNa skupu je iskazana odlučnost u borbi protiv zagađena vazduha, vode, ugrožavanja i uništavanja biodiverziteta i ekosistema kao i klimatskih promena.\nTakođe, uočena je i potreba za obrazovanjem o životnoj sredini i održivom razvoju kao i podršci inovativnim tehnologijama.\nJačanje regionalne saradnje označeno je kao nezaobilazni faktor u rešavanju tog problema koji ne poznaje granice.\nLeone je izrazio i zadovoljstvo što je skup okupio i veliki broj donosilaca odluka iz Srbije i regiona.\nUčesnicima tog dvodnevnog skupa, između ostalih obratili su se i prvi potpredsednik vlade i ministar spoljnih poslova Ivica Dačić, ministar za inovacije Nenad Popović i gradonačlenik Beograda Zoran Radojičić.


Zvizdić u Davosu: Regiju vratiti u familiju evropskih nacija\nNaslovnica NAJNOVIJE Politika Zvizdić u Davosu: Regiju vratiti u familiju evropskih nacija\nPredsjedavajući Vijeća ministara BiH dr. Denis Zvizdić učestvovao je danas na posebnoj sesiji «Ubrzanje dugoročnog razvoja Zapadnog Balkana» u okviru godišnjeg sastanka Svjetskog ekonomskog foruma koji se održava u Davosu.\nTokom obraćanja, predsjedavajući Zvizdić je rekao da je za Bosnu i Hercegovinu najvažniji vanjskopolitički cilj članstvo u Evropskoj uniji i da se radi na kontinuiranom ispunjavanju uvjeta za dobijanje kandidatskog statusa. Rekao je da se region Zapadnog Balkana suočava s mnogim izazovima i da je ova sesija prilika da se izrazi odlučnost za ubrzanje procesa koji će ovu regiju vratiti tamo gdje i pripada, u familiju evropskih nacija. Rekao je da to mora biti glavni cilj i da lideri zemalja imaju odgovornost da ovaj region drže na evropskim tračnicama. Predsjedavajući Zvizdić je govorio i o procesima koji su vezani za ekonomski razvoj Bosne i Hercegovine i istaknuo brojne reformske mjere koje je implementiralo Vijeće ministara, posebno u oblastima unapređenja poslovnog okruženja, jačanja konkurentnosti i stvaranja uvjeta za privlačenje stranih investicija.\n«Kako bismo ovaj proces uspješno proveli, ključni izazov koji ćemo imati bit će razvoj naših ekonomija na način da ispunimo EU standarde. Mi znamo da je najbolji način da se to uradi kontinuirano jačanje ekonomskih veza, osiguravanje uvjeta za investicije i stvaranje uvjeta za tok kapitala i ljudi«, istaknuo je predsjedavajući Zvizdić i dodao da zemlje Zapadnog Balkana moraju nastaviti da rade na implementaciji ekonomskih reformi i unapređenju poslovnog okruženja, naglašavajući da svaki novi korak ka Evropskoj uniji, svaka nova reforma koja se implementira, svaki novi projekt koji se finansira kroz agendu povezanosti i IPA-u je korak koji približava naše zemlje Evropskoj uniji.


Brisel: Stavovi Hojt Jia o Srbiji nisu usaglašeni sa stavovima EU | vijesti.in.rs\nBrisel: Stavovi Hojt Jia o Srbiji nisu usaglašeni sa stavovima EU\n7 Nov 2017 - 16:52\nIzjave Brajana Hojt Jia da Srbija neće napredovati na putu ka EU ako se ne odrekne veza s Rusijom su "njegovi stavovi i nisu usaglašeni s EU" .\nTo su rekli u Briselu izvori EU agenciji Beta, na pitanje u kojoj mjeri, s obzirom na izjavu Hojt Jia, SAD mogu uticati na to da li Srbija može da se približi članstvu u EU, imajući u vidu da su i pravni i politički okvir za to pregovori o članstvu EU-Srbija.\nU evropskim diplomatskim izvorima je Beti potvrđeno da je i Rusija na najvišoj diplomatskoj ravni od EU zatražila objašnjenje kako Vašington sebi može pripisati pravo da u ime EU odlučuje o tome da li će ili ne neka zemlja postati nova članica EU.\nŠef ruske diplomatije Sergej Lavrov je rekao da poruke Hojt Jia predstavljaju isti način pritiska kakav su SAD i EU izvršile na Ukrajinu kad se odlučivalo hoće li Kijev potpisati sporazum o pridruživanju i slobodnoj trgovini s EU ili zadržati i tijesne veze s Rusijom.\nIzvori u Briselu su takođe kazali da je i sam Hojt Ji objasnio da njegova izjava da Srbija "ne može sjedeti na dve stolice" i da mora da se opredijeli ili za EU ili za savezništo s Rusijom, nije "ultimatum", već samo "savjet".\nTakođe je predočeno da je delegacija Evropske komisije u Beogradu ponovo istakla da EU očekuje da Srbija do kraja pregovora postepeno usaglasi svoju spoljnu politiku s međunarodnom i bezbjednosnom politikom EU, uključujući odnose i pitanje sankcija EU Rusiji.\nZamoljeni da objasne šta znači poruka Hojt Jia srpskom predsjedniku Aleksandru Vučiću da "zna kakve će biti posljedice" ako Srbija ne uvaži stav Vašingtona da je Kosovo nezavisno i ne smije dirati u teritorijalni integritet Kosova, odgovor je glasio da nije jasno šta je pod tim mislio američki visoki zvaničnik.\nU diplomatskim krugovima u Briselu se ocjenjuje da upozorenja Hojt Jia mogu da se razumiju i u konteksu dijaloga o Kosovu koji je u Srbiji sazvao predsjednik Vučić, pa i izjava šefa srpske diplomatije Ivice Dačića da je nužno naći "liniju razgraničenja" i postojane nagodbe oko srpskih i interesa kosovskih Albanaca.


Lukićeva majstorija malo za pobedu protiv šampiona! - Sportske.net\nLukićeva majstorija malo za pobedu protiv šampiona!\nSrbin odigrao dobar meč, postigao sjajan pogodak, ali nije bilo dovoljno protiv šampiona.\nEvo šta Alegri traži od Juventusa da ostane i ko mora da ode iz kluba?Poznata sudbina Hamesa Rodrigeza!PSŽ prodaje Kavanija, ovo su četiri opcije za njegovo mesto!Sesenjon odabrao!Serija A - Derbi dela Mole, trileri u Rimu i Đenovi! (Najava)\nJuventus je već obezbedio titulu prvaka Italije, ali je danas odigrao meč koji im je bitan za prestiž protiv gradskog rivala, Torina.\nIgralo se na "Alijanc areni", na kraju je bilo 1:1 (0:1).\nTorino je krenuo ozbiljno od samog starta ka golu Juventusa, imao je Beloti jednu šansu, a onda se desio 18. minut i gol Saše Lukića. Kao brzi voz je pretekao Pjanića, "otresao" ga, poslao projektil u mrežu za 0:1.\nOdmah nakon tog gola Matuidi je imao šansu, potom i Kristijano Ronaldo, Juventus nije uspeo da stigne do izjednačenja do kraja poluvremena.\nNastavak je doneo šansu za Torino koji je preko Ansaldija mogao do 0:2, a onda dve šanse za Juve preko Spinacole i Ronalda.\nOnda je usledio 84. minut, Spinacola fantastično pronalazi ROnalda koji je najviši u skoku za konačnih 1:1.


Politika Autor:Mihailo Jovićević04. sep. 202016:28 > 18:5132 komentara\nAmerički predsednik Donald Tramp, predsednik Srbije Aleksandar Vučić i premijer Kosova Avdulah Hoti potpisali su danas u Beloj kući ekonomski sporazum.\nSastanak tri delegacije održan je najpre juče, kada su se takođe u 17 sati predstavnici Beograda i Prištine sreli u Beloj kući sa Robertom O’ Brajenom, savetnikom za bezbednost predsednika Trampa, i Ričardom Grenelom, predsednikom izvestiocem za dijalog Beograda i Prištine.\nTeme koje su dominirale sastankom bile su vezane za ekonomiju, a takav sporazum se i očekuje.\nVeć na početku sastanka pojavile su se spekulacije da je Srbiji ponuđeno da prizna Kosovo, što je novinarima potvrdio i ministar Siniša Mali. Grenel je, međutim, te navode demantovao.\nPo završetku sastanka, predsednik Vučić rekao je da je napravljen izvestan napredak u razgovorima, i da se nada da će Tramp prisustvovati potpisivanju sporazuma\nBela kuća potvrdila je da će Tramp prisustvovati potpisivanju sporazuma\nOčekuje se da će premijer Hoti i predsednik Vučić dobiti nekoliko minuta nasamo sa Trampom\nNije i dalje poznato kako će izgledati sporazum koji će dve strane potpisati.\n18:33 Vučić: Priština nije priznata\n“Mi smo napravili bilateralni sporazum sa Sjedinjenim Američkim Državama. Ne trilateralni. Treća strana nije priznata, što je za nas veoma važna”, rekao je Vučić srpskim medijima nakon sastanka sa Trampom i Hotijem.\n„Zahvalan sam predsedniku Donaldu Trampu na tome što je napravio dug bilateralni susret sa delagacijom Srbije. Proveo sam više od 15 minuta sa predsednikom Trampom. On je iskazao želju da dođe u Srbiju, zato sam u zvaničnom delu ponovio naš poziv da dođe u našu zemlju”, rekao je Vučić.\n18:26 Šta se navodi u sporazumu?\nKako piše „Blic“, Priština će prema potpisanom sporazumu pristupiti inicijativi Mini šengen, bez odlaganja će početi izgradnja mreža novih puteva i pruga koje će bolje povezati region, a u Beogradu će biti otvorena kancelarija Američkog fonda za razvoj.\nU sporazumu se, prema tim navodima, nalaze i brojna rešenja, poput priznavanja sertifikata, ukidanja mogućnosti uvođenja jednostranih trgovinskih barijera, ukidanje dosadašnje kolone kamiona i vozila na administrativnim prelazima i olakšava se građanima slobodno kretanje, priznavanje diploma i profesionalnih sertifikata.\n18:15 Tramp: Istorijski\nKako piše Njujork Tajms, Donald Tramp je ocenio potpisivanje sporazuma kao „istorijsko“.\n„Istinski, ovo je istorijski. Unapred se radujem što ću posetiti obe zemlje u ne tako dalekoj budućnosti“, piše Tajms.\n18:10 Rojters: Veliki korak napred\nPredsednik Srbije Aleksandar Vučić, prenosi Rojters, ocenio da je ima još mnogo neslaganja između Srbije i Kosova, ali da je ovo veliki korak napred. Kosovski premijer Avdulah Hoti ocenio je da je „ovo veliki korak napred“ koji treba da vodi ka međusobnom priznanju dve zemlje. Savetnik za nacionalnu bezbednost SAD Robert O Brajen ocenio je da će jačanje ekonomskih veza između Srbije i Kosova dovesti i do političkog rešenja.\n18:05 Tači pozdravio potpisivanje sporazuma\n17:52 – Tanjug: Trampov asistent rekao da su Srbija i Kosovo potpisali sporazum\nSporazum između Prištine, Beograda i SAD potpisan je, saopštio je Tanjug pozivajući se na neimenovanog Trampovog asistenta.\n17:48 – Fotografija pokazuje potpisivanje sporazuma, uskoro i obraćanje\nSerbian President Aleksandar Vučić and Kosovo Premier Avdullah Hoti are currently meeting with President Trump at the White House for what has been billed as a "historic" meeting to normalize economic relations. pic.twitter.com/tf8w9vRFGh\n— Balkanist Magazine (@Balkanist) September 4, 2020\n17:35 Sastanak kasni\nDok sastanak između tri strane kasni, predsednik Alijanse za budućnost Kosova Ramuš Haradinaj pozvao je premijera Avdulaha Hotija da ne potpiše sporazum sa Srbijom u Beloj kući, ako taj tekst uključuje i pitanje jezera Gazivoda, i najavio mogućnost da zbog toga napusti vladajuću koaliciju.\nPredsednik Vučić ranije je stigao na sastanak u Belu kuću.\nPredsednik Srbije @avucic dolazi u Belu kuću gde će potpisati sporazum sa premijerom Kosova Avdulahom Hotijem @Avdullah u prisustvu predsednika Donalda Trampa. Pratite https://t.co/l1CkF3yXO7 pic.twitter.com/zSV51G6bb2\n— Glas Amerike (@Otvorenistudio) September 4, 2020\n17:22 Poslednje provere sporazuma od strane srpske delegacije…\n17: 20 Šta Grenel kaže?\nO tome kako ide dijalog nakon prvog dana govorio je za „Newsmax“ Ričard Grenel, specijalni izaslanik Bele kuće.\nGrenel je potvrdio da je tokom prvog dana pregovora bilo izvesnih iznenađenja, ali je to za njega bilo očekivano i dobro.\n17:10 Analitičari o sporazumu za Nova.rs\nSporazum Beograda i Prištine, koji uskoro treba da bude potpisan u Beloj kući, neće biti konačno rešenje za kosovski problem, već samo korak ka tome. Kako sagovornici portala Nova.rs navode, srpska strana nije trebalo da bude iznenađena i verovatno je bila upoznata jučerašnjom ponudom sa spornom tačkom 10, u kojoj se kao stavka pominje “međusobno priznanje”.\nKo će profitirati od sporazuma – čitajte u posebnom tekstu.\n16:55 Počinje ceremonija pred sastanak delegacija u Beloj kući\nCeremonija će prethoditi potpisivanju sporazuma u Ovalnom kabinetu. Prema pisanju medija, u Belu kuću stigao je i predsednik Vučić.\n16: 45 Delegacije: Priština-Beograd – 8:4\nKo je predstavljao Srbiju u Vašingtonu?\nFoto: TANJUG/ INSTAGRAM/BUDUCNOSTSRBIJE\nVučić je na sastanak u Beloj kući poveo aktuelnog ministra finansija Sinišu Malog, predsednika Privredne komore Srbije Marka Čadeža i Marka Đurića, direktorka Kancelarije za Kosovo i Metohiju. U timu nema ministra spoljnih poslova, ministarki pravde i evropskih integracija, uopšte nikoga ko bi svojom stručnošću mogao da doprinese možda i odlučujućoj borbi za KiM. Za razliku od beogradske, prištinska delegacija bila je i „pretrpana“, a koliko bi brojna bila da su pristali da u SAD odu i predstavnici opozicije, posebno je pitanje.\nU posebnom tekstu možete čitati o tome šta eksperti kažu o sastavu srpske delegacije.\n16:30 Rekapitulacija – šta smo sve do sada videli\nŠta se tačno dogodilo na prvoj rundi sastanka između predsednika Srbije Aleksandra Vučića i kosovskog premijera Avdulaha Hotija, odnosno delegacija Beograda i Prištine u Beloj kući, nemoguće je reći sa sigurnošću. Koplja su se, međutim, u medijima i u izjavama srpskog tima lomila oko misteriozne „tačke 10 sporazuma“. Obe strane obavezuju se na međusobno priznanje i zaštitu etničkih manjina – piše u tački 10 dokumenta koji je danas predstavljen predsedniku Srbije Aleksandru Vučiću, rečeno je Tanjugu u delegaciji Beograda u Vašingtonu.\nUsledila je opšta panika u srpskim medijima, koji su se utrkivali koji će snažniji naglasiti predsednikovo odbijanje da prizina kosovo. Kako je to sinoć izgledalo pogledajte u ovom tekstu.\nAleksandar VučićBela kućadijalog Beograda i PrištinaDonald Tramp


Bespovratna sredstva mikro, malim i srednjim preduzećima\nPočetak/Ekonomija/Bespovratna sredstva mikro, malim i srednjim preduzećima\nNiške Vesti 11. novembra 2018.\nVeće grada Niša donelo je na poslednjoj sednici rešenje o dodeli bespovratnih sredstava za internacionalizaciju i unapredjenje konkurentnosti 57 mikro, malih i srednjih preduzeća i rešenje o dodeli bespovratnih sredstava za finansiranje tri projekta koji će doprineti boljoj saradnji tri naučno-obrazovne institucije i 14 malih i srednjih preduzeća.\nPrema rečima načelnika Kancelarije za lokalni ekonomski razvoj i projekte Milana Ranđelovića za pomenute mere biće izdvojeno ukupno 28 miliona dinara.\nOn je istakao da su sredstva odobrena u okviru javnog poziva raspisanog na osnovu Programa lokalnog ekonomskog razvoja.\n„Internacionalizacija znači nastup i prezentaciju na sajmovima u inostranstvu, a mera konkurentnosti obuhvat nekoliko mogućih namena. Ona podrazumeva pre svega uvodjenje standarda i dobijanje sertifikata, testiranje novih proizvoda i unapredjenje proizvodnje i proizvoda“, kazao je Randjelović.\nOn je kazao da je na javni poziv stiglo oko 150 prijava, a 29 prijava firmi i naučno obrazovnih institucija je jako dobro.\n„Zbog toga što smo za odredjene mere imali veće interesovanje, a za neke manje interesovanje predložili smo izmenu jedne tačke Programa lokalnog ekonomskog razvoja i preraspodelu sredstava u okviru ukupno odobrenog iznosa. To će nam omogućiti da sredstva usmerimo kao onim merama za koje vlada najveće interesovanje“, rekao je Randjelović.\nOn je kazao da najveće interesovanje vlada za meru unapredjenja konkurentnosti i za meru unapredjenja saradnje naučno-obrazovnih institucija i privrede.\nbespovratna sredstva mala i srednja preduzeća Milan Ranđelović


Rusija zabrinuta zbog Ukrajine: Otkazuje se novi samit „Normandijske četvorke“? - Sputnjik Srbija\n06:03 25 Novembar 2020\n09:39 11.02.2020 Preuzmite kraći link\nKako je podsetio — tokom poslednjeg susreta „Normandijske četvorke“ dogovoreno je da Kijev i Donbas razdvoje snage sa tri nova dela linije razgraničenja, da otvore nove kontrolne punktove, povećaju aktivnosti po pitanju uklanjanju mina, kao i da sprovedu razmenu zatvorenika.\nPored roga, naglasio je Rudenko, Kijev se obavezao da će u svom zakonodavstvu utvrditi „Štajnmajerovu formulu“, kao i da će usaglasiti sve pravne aspekate specijalnog statusa Donbasa, kako bi se obezbedilo njegovo kontinuirano delovanje.\nKontrolni punkt u Donbasu\n„Za sada je sa tog spiska realizovana samo razmena zatvorenika i ništa više. Ponašanje Ukrajinaca u Kontaktnoj grupi i izjave kijevskih zvaničnika izazivaju sumnju da će do aprila to biti moguće učiniti. Bez stvarnog napretka u ispunjenju tih dogovora, govoriti o preciznim rokovima održavanja novog samita za sada nije realno“, objasnio je Rudenko.\nOn je ocenio i da to sve dovodi u pitanje organizaciju narednog samita „Normandijske četvorke“, koji bi, kako je dogovoreno u decembru, trebalo da bude održan u aprilu u Berlinu.\nGruzija takođe hoće „Normandijski format“ pregovora\nKomentarišući predlog Gruzije da sa Rusijom po pitanju Južne Osetije i Abhazije pregovara u formatu koji je pandan „normandijskom“, Rudenko je ocenio da Moskva uvek pozdravlja razvoj bilateralnih odnosa, ali da u ovom slučaju nije bitan broj formata, već postojanje političke volje u rešavanju nagomilanih problema.\nZastave Gruzije i Rusije\n„Rusija je već iskazala svoje viđenje po ovom pitanju. Kao i pre, polazimo od toga da je problematika regionalne bezbednosti predmet međunarodnih Ženevskih diskusija po pitanjima bezbednosti i stabilnosti u regionu Zakavkazja. Pokazalo se da je ovaj pregovarački format potreban, ali da Moskva i Tbilisi već imaju dovoljan broj formata čiji razvoj Rusija pozdravlja“, zaključio je on.\nAbhazija, Južna Osetija, Gruzija, linija razgraničenja, Andrej Rudenko, Donbas, normandijski format, Normandijska četvorka


Bor minimalnim rezultatom savladao Slatinu u lokalnom derbiju - Bor 030\n30. juna 2022. | 03:15\nNaslovna Vesti Sport Bor minimalnim rezultatom savladao Slatinu u lokalnom derbiju\n10.9.2019. | 18:01\nU četvrtom kolu fudbalske Zone „Istok“ u lokalnom derbiju FK „Bor 1919“ nadigrao je mlađu borsku ekipu OFK „Slatina“ na domaćem terenu minimalnim rezultatom 1:0 (1:0).\nUtakmica na stadionu „kraj pirita“ rešena je pogotkom u finišu prvog poluvremena. Drugom pobedom za redom Borani su sakupili sedam bodova, trenutno se nalaze na sedmom mestu na tabeli i u veoma dobrom raspoloženju očekuju gostovanje na jug Srbije ekipi Tanasko Rajić.\nSa druge strane Slatinjane ovaj poraz nije previše unazadio na tabeli a sjajnu priliku za nova tri boda i beg u sredinu tabele imaće u nedelju od 16 časova na domaćem terenu kada u goste dolazi boljevački Rtanj.\nU ostalim mečevima četvrtog kola Zone „Istok“ rezultati su sledeći:\nJedinstvo (P) – Majdanpek 1:0\nOFK 019 – Balkanski 1:4\nBrodoremont – Tanasko Rajić 3:4\nRtanj – BSK 3:1\nRajko Mitić – Hajduk Veljko 1:0\nLužnica – Đerdap 1:0\nTimok 1919 – Kablovi 0:0\nBalkanski iz Dimitrovgrada je nastavio odličnu seriju rezultata i trenutno je sa četiri ostvarene pobede usamljen na vrhu tabele fudbalske Zone „Istok“. Na drugom mestu nalazi se Lužnica sa devet, dok su trećeplasirani zaječarski Kablovi sa osam osvojenih bodova.\nNa suprotnom kraju tabele Jedinstvo iz Pirota je pobedom nad Majdanpekom upisalo prve ovosezonske bodove i pobeglo iz opasne sezone na četrnaesto mesto tabele. Sa tri boda, ali i lošijom gol razlikom u odnosu na BSK i Jedinstvo, petnaestoplasirani je OFK 019 dok je Majdanpek trećim porazom u sezoni pao na poslednje mesto sa jedinom osvojenim bodom.


admin februar 14, 2019 No comments\nU okviru projekta „Kol centar advokatske komore za postavljanje branilaca po službenoj dužnosti“ okon?an je rad programera na izradi softverske aplikacije koja obezbe?uje tehni?ke pretpostavke da sudovi, tužilaštva i policija pri odre?ivanju branilaca po službenoj dužnosti pozivaju isti telefon kol operatera u organizaciji advokatske komore. Na ovaj na?in ?e se otkloniti uzrok korupcije – neposredna veza izme?u organa postupka i advokata koji se postavlja što ?e uspostaviti transparentan i pravi?an sistem postavljanja, u kojem ?e svi podaci biti javni i proverljivi.\nSistem je zasnovan na striktnom poštovanju redosleda advokata na listi i obavezi svih državnih organa da prilikom odre?ivanja advokata kontaktiraju kol centar advokatske komore. U proteklom periodu, u organizaciji OEBS-a i advokatske komore održano je osam okruglih stolova na kojima su predstavnici sudova, tužilaštava, policije i advokature postigli saglasnost da ovo pitanje treba sistemski rešiti na predloženi na?in. U narednom periodu bi?e obezbe?ena podrška od strane Ministarstva pravde, Vrhovnog kasacionog suda i Republi?kog javnog tužilaštva da svi branioci po službenoj dužnosti i privremeni zastupnici u Republici Srbiji ubudu?e budu postavljani posredstvom kol centra advokatske komore. O?ekujemo da ovaj – novi sistem po?ne da funkcoioniše od oktobra 2018.godine.\nPrednosti kol centra su mnogobrojne. Svaki telefonski poziv se automatski beleži (datum, vreme poziva i brojevi telefona) a operater prilikom javljanja unosi još i dodatne podatke u sistem (koji organ poziva i koji je broj predmeta). Operater poziva advokata preko aplikacije koja je programirana da automatski poštuje redosled (bez mogu?nosti operatera da vidi redosled i manipuliše postavljenjem) a svaki telefonski poziv se beleži u sistemu (sa kojim advokatom je pokušano ostvarenje kontakta i sa kojim je ostvaren kontakt).\nSvaki razgovor se automatski tonski snima i trajno ?uva u sistemu radi kontrole. Programska aplikacija pruža mogu?nost jednostavnog pregleda sistematizovanih podataka o svim postavljenim braniocima i braniocima koji nisu postavljeni jer se nisu odazvali na poziv (uklju?uju?i i detalje svakog realizovanog ili propuštenog poziva), kao i pretragu u sistemu za svakog advokata ili za konkretan predmet. Kona?no, na ovaj na?in omogu?i?e se izrada periodi?nih izveštaja o svim postavljenjima u odre?enom periodu, koji ?e biti javni.\nOdre?ivanje branilaca po službenoj dužnosti se preko kol centra prenosi na advokaturu kao samostalnu, nezavisnu i samoreguliraju?u profesiju. O?ekujemo da ?e se predloženim rešenjem trajno otkloniti uzrok korupcije u funkcionisanju pravosu?a, kao i da ?e sama ?injenica da je advokatska komora sposobna da uredi ovaj sistem umesto države demonstrirati snagu i društvenu odgovornost advokature kao profesije.


Smanjenje ekonomskog stimulativnog paketa\nŠef američkih Federalnih rezervi, Ben Bernanki smatra da su niske kamatne stope i druge ekonomske mere i dalje neophodne kako bi se banke ohrabrile da ponovo počnu sa odobravanjem kredita, ali skreće pažnju da uporedo sa oporavkom ekonomije, Centralna banka postepeno i pažljivo smanjuje stimulativni paket.Bernanki nije precizirao kada bi moglo da dodje do povećanja kamatnih stopa.\nŠef Federalnih rezervi je danas u obraćanju Kongresu ponovio da je period "velike panike" na početku finansijske krize primorao banke da drastično smanje pozajmice, što je zatim usporilo ekonomiju.\nCentralna banka već neko vreme pokušava da podstakne ponovno davanje kredita Amerikancima time što bi se kamatne stope snizile skoro na nulu. Federalne rezerve su takodje iz niza složenih programa obezbedile dodatna finansijska sredstva za kredite, ali se ti programi postepeno gase.\nFinansijska kriza je dovela do masovnog otpuštanja u Sjedinjenim Državama, ali se, zahvaljujući postepenom ekonomskom oporavku, broj izgubljenih radnih mesta smanjio.\nSekretarijat za rad izdao je danas saopštenje u kojem se navodi da je ove nedelje smanjen broj otpuštenih radnika koji su se prijavili za socijalnu pomoć za 14 hiljada u odnosu na prošlu sedmicu. Ukupan broj onih koji su podneli zahtev za pomoć za nezaposlene protekle nedelje iznosi 442 hiljade, što znači da stopa nezaposlenosti u Sjedinjenim Državama stoji na 9,7 odsto.\nBrojni mediji prenose izjave ekonomista koji smatraju da je nizak nivo nezaposlenosti dovoljan indikator da se tržište rada stabilizuje posle recesije koja je gurnula stopu nezaposlenosti na najviši nivo u poslednjih nekoliko decenija.\nVlasti bi u petak trebalo da objave završnu procenu ekonomskog rasta u poslednjem tromesečju 2009, dok ekonomisti predvidjaju da će rast iznositi gotovo 6 odsto. Takodje se očekuje da će u petak biti objavljeno da je poverenje potrošača u malom porastu.


Grad Zrenjanin - Vučić polaže kamen temeljac za južnokorejsku fabriku ''Eseks'' u Zrenjaninu\nPočetna / Vučić polaže kamen temeljac za južnokorejsku fabriku ''Eseks'' u Zrenjaninu /\nVučić polaže kamen temeljac za južnokorejsku fabriku ''Eseks'' u Zrenjaninu\nPredsednik Srbije Aleksandar Vučić položiće sutra kamen temeljac za proizvodne pogone južnokorejske fabrike “Eseks”, koji će biti izgrađeni u zrenjaninskoj industrijskoj zoni “Jugoistok-Ečka”. Svečanost će početi u 13.30 časova, a prvom koraku ka izgradnji i otvaranju najnovijeg proizvodnog pogona kompanije “Eseks” prisustvovaće predstavnici kompanije, diplomatskog kora, kao i lokalnih, pokrajinskih i republičkih vlasti. Prisutnima će se, osim predsednika Srbije Aleksandra Vučića, obratiti i predsednik “LC Korporation” Kristofer Ku, predsednik Pokrajinske vlade Igor Mirović i gradonačelnik Zrenjanina Čedomir Janjić.\nKompanija “Eseks” vodeći je dobavljač žice za proizvodnju transformatora, motora i generatora. Fabrika u Zrenjaninu nalaziće se u industrijskoj zoni “Jugoistok”, zauzimaće 15.000 kvadratnih metara i biće fokusirana na proizvodnju emajliranih bakarnih žica. Ukupna površina gradskog građevinskog zemljišta na kojoj će se nalaziti kompleks fabrike je 7 hektara. Investiciju u Zrenjaninu podržala je Vlada Republike Srbije, a kako je ranije saopšteno, planirana ulaganja iznose 30 miliona evra, uz zapošljavanje između 160 i 200 radnika.\nKompanija “Superior Eseks”, sa sedištem u Atlanti (SAD), globalni je lider sa 85 godina iskustva u proizvodnji i distribuciji bakarnih i aluminijumskih žica. “Superior Eseks” deo je južnokorejske LS Grupe, vodeće kompanije u oblasti elektromaterijala i elektronike čiji ukupni promet iznosi 19 milijardi dolara. Proizvodni kapaciteti kompanije “Superior Eseks” obuhvataju postrojenja na tri kontinenta, uključujući fabrike u SAD, Kanadi, Meksiku, Kini, Maleziji, Nemačkoj, Italiji, Ujedinjenom Kraljevstvu i Francuskoj.\nKompanija “Superior Eseks”, sa sedištem u Atlanti (SAD), globalni je lider sa 85 godina iskustva u proizvodnji i distribuciji bakarnih i aluminijumskih žica. “Eseks Evropa” evropska je podružnica kompanije “Superior Eseks” i vodeći dobavljač žice za proizvodnju transformatora, motora i generatora, a kompanija koja će poslovati u Zrenjaninu, odnosno u Srbiji, registrovana je kao “Eseks Balkan” d.o.o.\n“Eseks” svojim klijentima nudi kompletan asortiman proizvoda uključujući okrugle žice, ravne emajlirane ili obložene žice i kablove za prenos električne energije kontinuiranog napona. Kompanija “Eseks Evropa” usmerena je na inovativacije sa ciljem predstavljanja novih rešenja u oblasti elektrifikacije vozila, te doprinosa razvoju obnovljivih izvora energije.


Pojačana kontrola saobraćaja od danas - Televizija Leskovac\nU cilju povećanja bezbednosti svih učesnika u saobraćaju, pripadnici Ministarstva unutrašnjih poslova, Uprave saobraćajne policije, od danas do 23. februara 2020. godine sprovešće pojačanu kontrolu učesnika u saobraćaju, navodi se u saopštenju za javnost Ministarstva unutrašnjih poslova.\nOd početka 2020, broj saobraćajnih nezgoda na našim putevima povećan je za 16 odsto, a broj prekršaja za sedam u odnosu na isti period prošle godine. U ovom periodu poginula su 22 vozača putničkog vozila i isto toliko pešaka, 12 putnika u putničkom vozilu i sedam biciklista.\nNajčešći uticajni faktor nastanka saobraćajnih nezgoda od početka 2020. bila je neprilagođena brzina. Kao rezultat ovog prekršaja, 25 učesnika u saobraćaju je izgubilo život, dok je više od 300 povređeno. Takođe, u saobraćajnim nezgodama koje su izazvali vozači pod dejstvom alkohola, tri učesnika u saobraćaju su poginula, a 104 povređena. Analize pokazuju da, u naznačenom periodu, 58 odsto poginulih vozača i putnika u vozilu nisu koristili sigurnosni pojas.\nTags: POJAČANA KONTROLA, saobraćaj, saobraćajna policija


Otvorena međunarodna konferencija „Održivi zdravstveni turizam" u Institutu Dr Simo Milošević\nInstitut Igalo u Herceg Novom domaćin je međunarodne konferencije\nInstitut Igalo u Herceg Novom domaćin je međunarodne konferencije „Održivi zdravstveni turizam" koju organizuje Centar izvrsnosti za biomedicinska istraživanja (CEBIMER).\nIzvor vijesti: CG News\nPodnaslov: Institut Igalo u Herceg Novom domaćin je međunarodne konferencije\nTizer: Institut Igalo u Herceg Novom domaćin je međunarodne konferencije „Održivi zdravstveni turizam" koju organizuje Centar izvrsnosti za biomedicinska istraživanja (CEBIMER).\nCentar izvrsnosti za biomedicinska istraživanja nastao je integracijom naučno istraživačkih i kliničkih laboratorija u Crnoj Gori, kao i kroz njihovo partnerstvo sa renomiranim inostranim institucijama i ekspertima čiji su predmeti istraživanja blisko povezani sa tematskim oblastima CEBIMER‐a.\nSavo Marić, direktor Instituta Dr Simo Milošević, kazao je da je otežavajuća okolnost bilo to što je CEBIMER počeo sa radom 2020. godine kada nas je zadesila korona kriza, što je umogome usporilo programe i razvoj ovog centra.\n„Program je zasnovan na Strategiji pametne specijalizacije koji će se baviti medicinskim turizmom i životnom sredinom. Radiće se na procjeni ljekovitog blata (peloida), kao i sa ljekovitim biljkama, ali i na implementaciji novih metoda liječenja", kazao je Marić prilikom otvaranja konferencije.\nZnačaj i blistavu budućnost biomedicine prepoznalo je i ministarstvo zdravlja Crne Gore koje je direkciju za biomedicinu i transplataciju podiglo na nivo direktorata.\nDr Dejan Pavličić, direktor Direktorata za biomedicinu i transplantaciju, istakao je da resorno ministarstvo u sklopu svojih redovnih aktivnosti radi na razvijanju oblasti biomedicine i to naročito kroz donošenje i primjenu zakonske i podzakonske regulative i praćenje standarda EU.\n"Crna Gora je prepoznata destinacija održivog i zdravstvenog turizma sa diverzifikovanom i autentičnom turističkom ponudom baziranom na inovativnim poslovnim modelima i uslugama. Usmjeravanjem nauke, inovacijama i istraživanjima unapređujemo prepoznate strateške prioritete među kojima je i održivi zdravstveni turizam" kazao je Pavličić.\nOn je dodao da ministarstvo zdravlja podržava sve inovativne procese, a naročito one koji uključuju primjenu dostignuća biomedicine, a koji doprinose sveopštem poboljšanju i unapređenju sistema zdravstvene zaštite građana.\nMirko Mustur, potpredsjednik Opštine Herceg Novi, istakao je da Institut predstavlja instituciju od posebnog značaja za grad, ali i državu.\n"Jasno je da su opstanak i unapređenje rada Instituta od izuzetne važnosti za dobrobit grada, ali i hiljada ljudi iz cijelog svijeta koji koriste usluge ove banje. Jedna od pretpostavki za dalji razvoj su istraživačko inovativni programi poput ovoga", kazao je Mustur.\nIgor Galić, direktor Instituta za javno zdravlje Crne Gore, smatra da je značaj ove konferencije ne samo sa aspekta turizma, već sa aspekta cjelokupnog zdravstvenog sistema.\n"U međusobnoj komunikaciji i razmjeni iskustava između stručnih ljudi iz obije oblasti možemo doći do vrlo značajnih podataka koji se kasnije mogu iskoristiti. Nakon dvije godine pandemije ovakva vrsta konferencija je osvježavajuća i daje neku novu energiju za rad na bazi iskustava iz prethodnog perioda", kaže Galić.\nTagovi: Institut "Dr Simo Milošević", Održivi turizam\nNi pokošeni pored magistale, divlje deponije u zaleđu posebno Bijela Baosic, privatni prevoznici divljaju, saobraćajna i komunalna policija u talu.\nOd sutra konferencija „Održivi zdravstveni turizam” u Institutu „Dr Simo Milošević”\nKonferencija „Održivi zdravstveni turizam” u organizaciji Centra izvrsnosti za biomedicinska istraživanja, počinje sutra u Institutu „Dr Simo Milošević” u Igalu i trajaće do subote, 14. maja .\nNa post-kovid rehabilitaciji do sada bilo 500 pacijenata\nDržavna sekretarka u Ministarstvu zdravlja Anka Vukićević saopštila je da vlada veliko interesovanje pacijenata za post-kovid rehabilitaciju u Institutu Simo Milošević u Igalu.\nObjavljen poziv za post kovid rehabilitaciju u Institutu Igalo\nDa bi ostvarili ovo pravo, zainteresovani građani moraju dostaviti otpusne liste nakon završenog bolničkog liječenja i kontakt podatke.


Napadi na poslanike pojačavaju nesigurnost – Nadlanu.com\nNapadi na poslanike pojačavaju nesigurnost\nBEOGRAD, 11. februara 2010. (Beta) - Predsednica Skupštine Srbije Slavica Đukić-Dejanović osudila je u četvrtak uveče učestale napade na narodne poslanike, što, kako je navela, pojačava osećaj nesigurnosti kod građana.\nU saopštenju iz parlamenta Srbije, Đukić-Dejanović navodi da je obaveštena da je poslanika Liberalno demokratske partije (LDP) Nenada Prokića u sredu u centru Beograda verbalno napao nepoznati prolaznik. "Učestalost nasilničkog ponašanja, kako fizičkog, tako i verbalnog, prema legitimno izabranim predstavnicima građana pojačava osećaj nesigurnosti naših građana i ukazuje na sve veće ugrožavanje osnovnih ljudskih prava i sloboda", navodi predsednica parlamenta.\nĐukić-Dejanović je rekla da bi nadležni organi, kao i svaki pojedinac, trebalo da učine sve da se takve situacije ne ponove, kako bi se svaki građanin Srbije osećao bezbednim i bio zaštićen.\nKako je agenciji Beta rečeno u LDP-u, ta stranka je o verbalnom napadu na Nenada Prokića obavestila najviše državne ograne i predsednicu Skupštine Srbije Slavicu Đukić-Dejanović. "Nismo od toga želeli da pravimo vest, već samo da skrenemo pažnju na porast nasilja u našem društvu. Očekujemo od nadležnih institucija da reaguju", navode u LDP-u.


Volkswagen predstavio neverovatno hibridno SUV vozilo - Muški magazin - trendovi, fitness, lifestyle, saveti, devojke... `\nVolkswagen predstavio neverovatno hibridno SUV vozilo\nOd ovog nemačkog proizvođača smo navikli da uvek dobijamo prvoklasna vozila...\nU ponedeljak, na sajmu automobila u Pekingu, Volkswagen je predstavio dugoočekivanog hibrida koji nosi naziv T-Prime GTE. Ovaj automobil je za sada samo koncept verzija, ali je dizajniran tako da bude pravi automobil budućnosti.\nOvaj SUV automobil će biti u poptunosti hibridni model, što znači da neće biti štetan za okolinu. Sa jednim punjenjem, možete preći 50 kilometara, a brzinu od 0 do 100 km/h možete dostići za 6 sekundi. Ovaj automobil nije dizajniran da bude brza munja, već da bude udobno i luksuzno prevozno sredstvo koje neće zagađivati okolinu.\nDizajn automobila je zaista impresivan i potpuno drugačiji, ali to smo donekle i očekivali od automobilskog giganta kakv je Volkswagen. Izgled vozila je vrlo agresivan, a LED tehnologija je vidiljiva na svakom delu automobila. Unutrašnjost je možda još impresivnija, jer sadrži najmoderniju „touch screen“ tehnologiju i kontorlnu tablu kakva se ne viđa ni na svemirskom brodu.\nOstaje nam da vidimo da li će T-Prime GTE ući u masovnu proizvodnju, ali pretpostavljamo da će se to sigurno desiti, jer je ovaj automobil pokupio odlične kritike.\nPROČITAJTE SLEDEĆI TEKST: Evo šta vozi Dr Dre


RCC organizovao obilazak spomenika na Kosmaju, promovišući regionalnu turističku rutu\nBeta 22. februara 2020. 17:20\nSavet za regionalnu saradnju (RCC) organizovao je danas obilazak memorijalnog kompleksa na Kosmaju, u okviru promocije regionalne turističke rute koja objedinjuje spomenike posvećene Drugom svetskom ratu na Zapadnom Balkanu.\nPredstavnici RCC-a, ministarstava turizma i turističkih agencija iz regiona, istraživači, istoričari i arhitekte iz raznih zemalja obišli su Spomenik Kosmajskom partizanskom odredu, posle predstavljanja kulturne rute Put balkanskih spomenika (Balkan monumental trail) na Medjunarodnom sajmu turizma u Beogradu.\nMemorijalni kompleks posvećen Kosmajskom partizanskom odredu otvoren je 2. jula 1971. godine, na 30. godišnjicu njegovog formiranja. Odred je formiran dva dana pre sednice Politbiroa Centralnog komiteta Komunističke partije Jugoslavije, na kojoj je doneta odluka o podizanju oružanog ustanka.\nUz centralni Spomenik, grupa je u kompleksu obišla i tri spomen-obeležja, posvećena formiranju Kosmajskog partizanskog odreda, borbama njegovih pripadnika protiv okupatora u avgustu 1941. i govoru jugoslovenskog lidera Josipa Broza Tita na tom mestu 7. jula 1945. godine.\nKulturna ruta Put balkanskih spomenika (BMT) nastala je u okviru projekta RCC-a za razvoj i promociju turizma na Zapadnom Balkanu koji finansira Evropska unija.\nBMT je umetnička ruta jedinstvenog kreativnog nasledja kojom se istražuje istorija Drugog svetskog rata na Zapadnom Balkanu i koja obuhvata spomenike izgradjene od 1950. do 1990. godine.\nUz memorijalni kompleks na Kosmaju, medju spomenicima koji su obuhvaćeni rutom nalaze se Sutjeska, Kadinjača, Kozara, Spomenik rudarima u Kosovskoj Mitrovici, Velanija u Prištini, spomenik na Jasikovcu u Crnoj Gori, Makedonijum u Kruševu, Popina u Štulcu u Srbiji, Barutana u Crnoj Gori i drugi.


Na konferenciji Marketing Kingdom imaćemo priliku da čujemo o globalnim trendovima od stručnjaka iz različitih oblasti. Da li na osnovu iskustva koje imate u radu na našem tržištu očekujete da će pokazatelji u odnosu na Srbiju i region biti drastično različiti ili pak bliski?\nMarketing Kingdom, kao i svake godine, nezavisno od države u kojoj 'gostuje', omogućava poslovnoj i advertajzing zajednici da čuje ne samo 'najnovije globalne trendove kao takve', već i kako dati trendovi u praksi utiču na poslovanje i razvoj kompanija koje posluju globalno, ali i lokalno. I tu je najveća razlika između nas i sveta - u kojoj meri smo mi lokalno ili kao region, uspeli da 'savladamo' ili 'iskoristimo' ono što volimo da zovemo 'globalnim trendom'.\nBavite se istraživanjima kretanja trendova u Srbiji i regionu. Po čemu su Srbija i region slični odnosno različiti, i kojih pet trendova će obeležiti 2015. godinu?\nVelike kulturološke razlike unutar regiona, ali istovremeno i slična društveno politička kretanja, učinila su da region bude mnogo ujednačeniji, a tržišta međusobno dosta slična. Čini mi se da je u velikom broju slučajeva region moguće posmatrati kao jedno tržište, u kontekstu onih najosnovnijih potreba potrošača, uz očuvanje kulturno relevantnih lokaliteta. Kao što rekoh, ovo se odnosi na veliki broj kategorija, ali ne na sve. Postoje industrije i kategorije proizvoda koje su u uskoj vezi sa kulturološkim specifičnostima određene teritorije ili su pod većim uticajem psiho-socijalnih faktora tog podneblja.\nKada govorimo o ključnim trendovima za 2015. godinu, moram napomenuti da neki trendovi koje smo identifikovali još 2012. i 2013. godine ostaju dominantni:\nJednostavnost kao imperativ – Direktno, prosto, lako – kao rešenje, kao izraz, kao potreba.\nKontrola – Potreba koja je posledica kriznih vremena i neizvesnosti – znati, vladati, kontrolisati okolnosti, usluge, život.\nBrendovi su nove institucije – Sve veće preuzimanje odgovornosti za pitanja od opšteg društvenog značaja, od strane brendova.\nKonvergencija – Konvergencija potreba kod potrošača uslovljava i potrebu brendova za povezivanjem usluga, proizvoda, za međukategorijskom kolaboracijom, kako bi se na najbolji način odgovorilo na potrebu. Ovde postoji i podtrend koji podrazumeva 'Dodatnu vrednost kao deo standardne ponude' (popust ili poklon).\nTV kao deo konteksta, a ne centar – Multiscreening kao navika, uslovio je podelu pažnje, gde čak ekran smart telefona postaje centar, a TV pozadina.\nKako kreirati WOW strategiju komunikacije nekog brenda i da li kompanije po svaku cenu moraju da primenjuju nove trendove kako bi bile uspešne na tržištu?\nWOW strategija u različitim kategorijama i u različitim momentima u vremenu nema ista pravila. U tom smislu, jako je teško dati jedinstven odgovor na ovo pitanje. Ipak, ono što mogu da kažem jeste da su danas najuspešnije komunikacione strategije one koje u svom centru imaju čoveka (potrošača, kupca, korisnika) i koje mu na jasan način nude jednostavna rešenja ili jednostavne poruke. Komunikacione strategije koje brendovima omogućavaju autentičan emotivni odnos sa čovekom ili mu se na jasan način stavljaju u 'službu' – stavljajući u centar svoju funkcionalnost, jesu WOW komunikacione strategije. U vezi sa tim je i slepo praćenje trendova. Kada je bez jasne funkcije, odnosno besmislena upotreba trenda, nemamo uspešan slučaj. Zato je važno staviti osobu od interesovanja u centar razmišljanja. Samo tako možemo proceniti koliko smo relevantni, odnosno koliko je trend relevantan.\nPanel koji agencija McCann Beograd organizuje prvog dana konferencije nazvan je "Povezivanje kao obaveze brendova: stare vesti ili potencijal za budućnost?" Kako se po Vama domaći brendovi nose sa pomenutom temom i da li su spremni da prihvate trendove?\nPovezivanje više nije trend. Povezivanje je potreba potrošača, a samim tim i obaveza brenda (da na potrebu odgovori). Čini se da neki brendovi tu potrebu za povezanošću još uvek tumače na nivou trenda i to je propust zbog kojeg će samo oni izgubiti. Na sreću, ima dobrih primera iz različitih industrija gde je ovaj pojam zaista identifikovan kao realna potreba, pa se u postavci samih marketing planova unapred planira odgovor. Na panelu pod nazivom "Povezivanje kao obaveze brendova: stare vesti ili potencijal za budućnost?" u okviru Marketing Kingdom-a, o ovoj temi ćemo razgovarati sa predstavnicima brendova kojima je razumevanje ove potrebe esencija poslovanja.\nKoliko, po Vašem mišljenju, teme o kojima će se razgovarati na ovoj konferenciji mogu da pomognu unapređenju poslovanja u našoj industriji na domaćem tržištu?\nTeme o kojima će se razgovarati u okviru konferencije nisu potpuna novost za naše tržište, kao ni za tržište regiona, ali ono što je take out nije tema, već šta sa njom možemo uraditi. Imaćemo priliku da čujemo kako najveći brendovi danas koriste i u svoje strategije integrišu očekivanja od tržišta. Mislim da će nam ova konferencija pokazati puno dobrih primera iz prakse i da će nas inspirisati u daljem radu.


Vukašin Obradović o izmeni strategije: Vlast ne da kontrolu nad elektronskim medijima | Autonomija\nVukašin Obradović o izmeni strategije: Vlast ne da kontrolu nad elektronskim medijima\n"Kao član Radne grupe osećam se izigranim"\nČlan Radne grupe za izradu Medijske strategije Vukašin Obradović kaže da se oseća izigranim jer su radili šest meseci na tom dokumentu da bi država znatno izmenila tekst i poslala u Brisel. Izmene pokazuju da vlast želi preko REM-a da održi kontrolu nad elektronskim medijima, da koristi praznine ne bi li pomogla medijima na koje ima uticaj, dodaje.\nU izveštaju Evropske komisije kritike su se nizale i u oblasti medija. Jedna od retkih pohvala odnosila se na rad Radne grupe koja je u saradnji sa Vladom pripremala Nacrt medijske strategije. Međutim, novinari koji su pripremali taj dokument kažu da mesta pohvalama nema, jer je Vlada u poslednjem trenutku Nacrt strategije, bez prethodnih konsultacija sa članovima Radne grupe, izmenila i takav dokument poslala u Brisel.\nIzveštaj jeste kritički i u mnogo čemu odražava realno stanje na srpskoj medijskoj sceni, kaže Obradović o tom delu evropskog dokumenta.\nOn navodi da je Medijska strategija jedan dokument koji nema dominantan uticaj na stanje na medijskoj sceni, ali da je važan strateški – da pokazuje pravac u kom će se mediji kretati. Međutim, nije zakon koji može da promeni neke bitne odnose u praksi, ocenjuje.\nObradović dodaje da je to što je doneta Medijska strategija očigledno bilo za Vladu Srbije jedan način da se osiguraju pozitivni poeni kod EK, jer su, kako kaže, smatrali da će to, kao 2010. kad je doneta prva, izazvati lavinu pohvala, ali – nažalost to nije bilo tako. Obradović dodaje da je registrovano (u izveštaju EK) donošenje Medijske strategije, ali uz to i one stvari koje pokazuju da nema napretka u medijskoj sferi i da postoji zabrinutost s tim u vezi.\n„Kao član Radne grupe osećam se izigranim… Radili smo šest meseci na jednom tekstu, usaglašavali ga sa predstavnicima države i predstavnicima drugih udruženja, a onda je država, ne znamo ko i na osnovu kojih kriterijuma, izmenila znatno tekst i poslala u Brisel“, kaže Obradović.\nOn navodi da sada ne znaju kakav će to dokument biti na kraju, jer su „sva iznenađenja moguća nakon ovog“. Čemu služi Radna grupa, u kojoj se slože o nacrtu strategije predstavnici države, a onda u nekom kabinetu, neko izmeni neke od ključnih odredbi, pita gost emisije „360 stepeni“. Navodi da je u pitanje dovedena autonomija izrade i dodaje: „Plašim se da taj naš rad nema nikakvog smisla“.


Foto: beta, Printscreen Wikipedia\n08.12.2017. 11:36h 08.12.2017. 11:49h\nBEOGRAD - Upis srpske narodne igre kolo na Uneskovu listu nematerijalnog kulturnog nasleđa čovečanstva je izvanredna vest i treba da posluži kako podsticaj za negovanje srpske baštine, izjavio je danas ministar kulture i informisanja Vladan Vukosavljević. Vukosavljević je izrazio uverenje da će se i pevanje uz gusle naći na toj listi naredne godine. "Mi smo pokazali da Srbija ima šta da ponudi svetskoj kulturnoj mapi, ta stvar je obarujuća za našu etnomuzikološku baštinu i treba da posluži kao ohrabrenje i podsticaj za dalje negovanje i čuvanje naših baština u svim aspektima, naročito etnomuzikološkoj oblasti", rekao je Vukosavljević. Prema njegovim rečima, upis kola na Uneskovu listu je ohrabrenje i za amaterizam, brojna kulturno-umetnička društva i sve one koji se trude da čuvaju sprsku kulturnu tradiciju.\nVukosavljević je najavio da će Ministarstvo kulture, u saradnji sa srpskim ustanovama, pojedinicima i stručnjacima, nastaviti da se bavi zaštititom i promocijom srpske kulturne baštine koja je, naglasio je, izuzetno dragocena, bogata i važna za kulturni opstanak i identitet Srbije.\nNa pitanje da li će se Crnogorci naljutiti zbog toga što Srbija planira da na Uneskovu listu uvrsti i pevanje uz gusle, Vukosavljević je napomenuo da je pevanje uz gusle bitna osobenost sprske kulturne tradiicije. "To što je došlo do nekih političkih podela, to nije naš problem. Pevanje uz gusle je, takođe, deo identitetskog pevanja par ekselans. Tu činjenicu je još pre 200 godina na evropsku i svetsku kulturnu trpezu izneo Vuk Karadžić, a naše pevanje uz gusle i pesme koje se pevaju uz gusle su zaprepastile tadašnju kulturnu Evropu - Getea, braću Grim i druge", podsetio je Vukosavljević.\nPrema tome, naglasio je, pevanje uz gusle pripada bitnim obeležjima srpskog naroda i srpske kulturne istorije.\nMinistar je dodao da se i druge zemlje u regionu aktivno trude da stave različite stvari na Uneskovu listu, a za neke od njih Srbija smatra da možda pripadaju delu njenog kulturnog prostora. "Ali takav je ovaj svet", navodi Vukosavljević i dodaje da je na Srbiji da čini najbolje što može za svoju kulturu. On je najavio da će Ministarstvo kulture ubuduće ohrabrivati srpske nadležne komisije da prave malo brže i energičnije nominacione dosijee. "Posle slave, sada kola, a verujem da će pevanje uz gusle biti sledeće godine, mi imamo dosta stvari koje zaslužuju da se nađu na toj listi. Mislim da uz dodatnu agilnost, dodatne napore i entuzijazam, možemo da srpsku kulturu promovišemo i preko Unesko i na druge načine kako to rade i druge zemlje", rekao je Vukosavljević.\n"Kolo je izraz životnog optimizma i elena i zbog toga je bitan deo našeg kulturnog identiteta", rekao je Vukosavljević.\nvladan vukosavljevickolouneskogusleministarstvo kulture i informisanja